Huawei noviteti nas svakog dana prijatno iznenađuju - ITNetwork\nHome DIGITALIJE\tHuawei noviteti nas svakog dana prijatno iznenađuju\nU cilju smanjenja emisije ugljenika, kompanija Huawei razvila je virtuelnu 5G mrežu za električnu energiju za potrebe kineske južne elektroenergetske mreže (CSPG). Ova mreža električnom energijom snabdeva veći deo grada Šenžena i bazu od tri miliona korisnika. Kompanija namerava da smanji emisiju ugljenika, a primarni cilj biće da se uštedi 5.000 kVh električne energije po lokaciji godišnje. Upravljanje mrežom na ovaj način omogućava inteligentnu koordinaciju između napajanja električnom energijom, skladištenja energije sistema za napajanje i njegovog opterećenja. Peng Jianhua, predsednik kompanije Huawei Telecom Energy, ističe da digitalna energija kompanije (Huawei Digital Power) ima četiri glavne oblasti fokusa: fotonaponski sistem, energija telekomunikacija, energija centara podataka i automobilska industrija. Takođe dodaje da je električno rešenje primenjeno u CSPG-u razvilo vodeću aplikaciju, promovisalo ključne tehnologije, optimiziralo osnovni dizajn, ubrzalo standardizaciju i razvilo snažan ekosistem.\nPrema Globalnom izveštaju o rodnim razlikama za 2021. godinu, žene se suočavaju sa znatno više izazova na radnom mestu od muškaraca, a naročito je vidljiv rodni jaz u digitalnoj industriji. Kompanija Huawei istakla je da je posvećena promovisanju jednakosti i smanjenju rodnih razlika u ovoj industriji, a kao značajan primer navodi Seeds for the Future, program kompanije u kojem je od njegovog pokretanja 2008. godine učestvovalo više od 30 000 studenata. Takođe, U Južnoj Africi, među kandidatima koji se biraju za program, kompanija se opredelila za rodnu podelu 50/50. Osim toga, Huawei ICT akademija obučava više od 45 000 studenata širom sveta svake godine, od kojih je sve veći broj žena. U cilju osnaživanja žena programerki i pružanja platformi za kreiranje inovativnih aplikacija, 8. marta 2021. kompanija je zvanično pokrenula program HUAWEI Women Developers. Ovaj program omogućava ženama pristup obrazovanju i obuci koja im je potrebna da postanu konkurentnije u digitalnoj ekonomiji, doprinoseći društvenoj integraciji i stvaranju inkluzivnijeg društva. Ove godine biće dodeljena nova nagrada Tech Women’s Award na Huawei HMS App Innovation Contest 2021 događaju, koja predstavlja poseban podsticaj za programerke. Takođe, kako je avgust mesec žena u Južnoj Africi, kompanija Huawei pokreće Program digitalnih veština za preduzetnice, koji će sadržati obuke za cloud računarstvo, digitalni marketing i razvoj aplikacija za žene preduzetnice.\nUsled povećane potražnje za proizvodnjom energije iz obnovljivih izvora, kompanija Huawei UK usmerila je svoje poslovanje u pravcu razvoja najnovije solarne fotonaponske (PV) tehnologije. Huawei UK radio je na poboljšanju inteligencije fotonaponskih sistema putem pretvarača i sistema za upravljanje i time učinio tehnologiju mnogo sigurnijom. Važan primer je razvijanje stambenog rešenja koje je usmereno na zaštitu sistema od varnica koje mogu izazvati požar. Za manje od 0,5 sekundi, sistem se isključuje kako bi se fotonaponski sistem zaštitio od opasnosti požara i to čini prekidače strujnog kola (AFCI) više od dve sekunde bržim od industrijskog standarda. Takođe, kompanija nudi end-to-end integrisani sistem za skladištenje energije za rezidencijalne korisnike, koji omogućava korišćenje, skladištenje ili dovod solarne energije u mrežu. Pored toga, Huawei je lansirao pametno PV rešenje 2014. godine, što je bio odlučujući korak da se ova tehnologija učini inteligentnijom. Danas se ta tehnologija široko koristi, što domaćinstvima olakšava održavanje i upravljanje solarnim panelima. Majk Rej, direktor Huawei Enterprise istakao je da je kompanija uočila priliku za inovacije i na tržištu električnih vozila. „Zemlji su potrebne inovacije i jaka infrastruktura kako bi smanjile svoj ugljenični otisak, a napredak u solarnoj fotonaponskoj tehnologiji je tek početak“, dodao je Rej.\nHuawei noviteti nas svakog dana prijatno iznenađuju was last modified: 22 avgusta, 2021 by ITN Team


Sindikat Aluminija dao saglasnost za novu sistematizaciju, neće biti protesta - Klix.ba\nMUP zabranio skup Sindikat Aluminija dao saglasnost za novu sistematizaciju, neće biti protesta\nSindikat Aluminija dao saglasnost za novu sistematizaciju, neće biti protesta\n29.8.2019. u 16:10\nSkupština Nezavisnoga sindikata zaposlenika Aluminij na sjednici u četvrtak dala je saglasnost na nacrt nove sistematizacije radnih mjesta te usvojila odluku o otkazivanju najavljenih protesta.\n"Skupština Nezavisnog sindikata zaposlenika Aluminij je na svojoj sjednici u četvrtak dala saglasnost na nacrt nove sistematizacije radnih mjesta. Oko 500 djelatnika bit će proglašeno tehnološkim viškom. Oni će dobiti otpremnine i moći ostvariti ostala prava", izjavio je predsjednik Nezavisnog sindikata zaposlenika Aluminij Romeo Biokšić.\n"Odluke o najavljenim protestima za 3. septembra pred HDZ-om BiH i 5. septembra pred zgradom Vlade FBiH stavljeni su izvan snage jer su naši zahtjevi djelimično ispunjeni, a i MUP nam je zabranio protestna okupljanja na najavljenim lokacijama", dodao je Biokšić.\nPo njegovim riječima, od 2. septembra dio djelatnika Aluminija dobit će rješenja s otkazima ugovora o radu, dok će ostali djelatnici sklapat nove ugovore s poslodavcem.\nProizvodni pogoni mostarskog Aluminija zaustavljeni su 10. septembra nakon što je preduzeće iskopčano s električne mreže zbog nagomilanih dugova.\nprije 20h 4m 133


CSR Srbija 2017 – prof. dr Vesna Damnjanović: Na prestižnim univerzitetima studenti već na drugoj godini znaju gde će da rade – Nadlanu.com\nCSR Srbija 2017 – prof. dr Vesna Damnjanović: Na prestižnim univerzitetima studenti već na drugoj godini znaju gde će da rade\nObjavljeno 17. maja 2017. / 10:34:45\nU panelu “Mladi i obrazovanje u Srbiji” učestvovaće i prof. dr Vesna Damnjanović, Fakultet organizacionih nauka Beograd, sa kojom smo razgovarali u susret konferenciji:\nKako vidite saradnju fakulteta i biznis sektora kada su u pitanju edukativni programi?\n– Saradnja između akademske zajednice i biznis sektora je veoma važna, jer je poznato da je važno da se zaposleni kontinuirano edukuju. Važno je identifikovanje potreba kompanija da bi fakulteti mogli da obezbede relevatno znanje na bazi najbolje svetske prakse u različitim oblastima. Fakulteti mogu ponuditi Executive programe edukacije i za menadžere koji podstiču inovativni način poslovnog razmišljanja.\nSmatrate li da su praksa i edukativni programi ovog tipa važan segment obrazovanja?\n– Praksa i edukativni programi su veoma važan segment obrazovanja mladih. Na prestižnim svetskim univerzitetima studenti već na drugoj godini znaju gde će da rade i obrazovanje usmeravaju da se specijalizuju za određenu oblast kako bi u tome bili najbolji. Kompanije na taj način ulažu tako što im nude plaćenu praksu u toku školovanja, edukaciju, mentorstvo kao i zaposlenje, što smanjuje troškove edukacije kada se zaposle i kompaniji omogućava spreman kadar za buduće poslovanje.\nGde vidite mogućnost proširenja saradnje univerziteta i biznis sektora?\n– Mislim da je neophodna dvosmerna komunikacija u kreiranju edukativnih programa. Za fakultete je neophodno da prate trendove na trzistu i šta je potrebno kompanijama i da u odnosu na to menjaju programe koje predaju studentima. Za kompanije je važno da jasno znaju potrebe kada su u pitanju novi zaposleni, dinamiku kao i na koji način mogu da podrže studentsku populaciju kao buduće zaposlene. Sa druge strane neophodno je da studenti budu više upoznati sa načinom rada kompanija kao i na koji način mogu da unapređuju praktična znanja i veštine, kako da grade svoju karijeru. Potrebno je razmotriti i uklopiti različite vidove saradnje: gostujuća predavanja – edukacija u vidu radionica ili škola, mentorske programe, organizacija takmičenja u rešavanju studija slučaja, istraživačke radove za potrebe kompanija.\nDigital 2018 – Dejan Masliković: Trenutno, jedini problem imamo sa manjkom…\nTrening sa Tajsom, izbor za najlepši par Štranda i K-POP party danas na Štrand Summer…\nOSTALA SAM BEZ KOSE, TO JE BILO STRAŠNO: Nikolina Kovač…\nVEROVALA SAM U TEBE, BRAVO LJUBAVI: Jelena Đoković presrećna…\nZAIGRALA NA KARTU PROVOKACIJE: Marija Ana izazovnom haljinom…


Ne može da napravi vladu zbog spoljnih pritisaka, pa razmišlja da raspiše nove izbore | WebTribune\nHome U FOKUSU Ne može da napravi vladu zbog spoljnih pritisaka, pa razmišlja da raspiše nove izbore\nPosted date: јул 26, 2016 In: U FOKUSU\nNakon što je Vučić najavio da možda neće biti premijer, njegovi koalicioni partneri poručuju da neće ući u vladu bez lidera SNS na njenom čelu.\nSrbija bi već na jesen mogla ponovo na birališta jer se najozbiljnije razmatra raspisivanje prevremenih predsedničkih, beogradskih, ali parlamentarnih izbora zbog najnovijih pritisaka spolja.\nNovi parlamentarni izbori pokucali su na vrata svih političkih aktera u Srbiji posle izjave mandatara Aleksandra Vučića da neće biti premijer u vladi koju ne može da podrži. On je priznao da ima problema i da nije nikakav hir u pitanju, uz opasku da ga nije briga za podršku ambasadora, aludirajući da su i moćne države umešale prste u sastavljanje njegovog novog kabineta.\nReagujući na ovu izjavu, lideri stranaka koje su koalicioni partneri SNS poručuju da ne pristaju da budu u vladi čiji premijer ne bi bio Vučić. Lider PS Aleksandar Vulin poručio je da ne može da garantuje da će biti u Nemanjinoj ako Vučić ne bude premijer. On je upozorio i da je spreman da istupi iz vladajuće koalicije ukoliko nju ne predvodi lider SNS.\nI šef SPS Ivica Dačić za Kurir upozorava da, po cenu izbora, ne pristaje da bilo ko sem Aleksandra Vučića vodi novu vladu.\n– Vučić premijer ili novi izbori, ne prihvatamo druge varijante – poručio je juče Dačić.\nDa je vlada bez Vučića osuđena na propast, smatra i lider SDPS Rasim Ljajić.\n– Kao manjinski partner, SDPS ima i moralnu i političku obavezu da podrži svakoga za mesto premijera koga predlože SNS i sam Vučić. Vlada bez Vučića bila bi kratkog veka, jer bi bila s manje kredibiliteta i vrlo ranjiva za napade opozicije. Uostalom, celu kampanju vodili smo govoreći da je Vučić naš premijer – kaže Ljajić.\nDa postoje problemi u formiranju vlade, ukazao je i vojvođanski premijer Igor Mirović, upirući prstom u Istok i Zapad.\n– Neophodno je da se formira republička vlada, koja će delovati isključivo u interesu države, a ne u interesu bilo koga van Srbije kome, eventualno, ne odgovara način na koji je srpska vlast do sada funkcionisala. Upravo za takvu vladu, koja radi u interesu Srbije, Aleksandar Vučić je zajedno sa SNS i jeste dobio poverenje na izborima – rekao je Mirović.\nKao što je Kurir već pisao, Srbiju do kraja godine najverovatnije čekaju predsednički izbori jer bi se na taj način iz trke za šefa države eliminisala dva kandidata koja bi najviše ugrozila kandidata SNS – zaštitnik građana Saša Janković, kome baš u vreme redovnih izbora ističe mandat ombudsmana, i Vuk Jeremić, koji je usred kampanje za generalnog sekretara UN.\n– Osim toga, spojeno s predsedničkim i gradskim izborima, novo biranje poslanika Skupštine Srbije tako će najmanje koštati. Izbori u Beogradu su gotovo izvesni, imajući u vidu da je i sam Vučić rekao da je vrh Beograda umešan u aferu rušenja Savamale, zbog čega trenutno ne uživa veliko poverenje među žiteljima prestonice. I predsednički i gradski izbori tako će malo poraniti s obzirom na to da im je redovan termin proleće 2017. godine – objašnjava izvor.\nParlamentarni izbori jedna od realnih opcija\nPolitički analitičar Dragomir Anđelković ocenjuje da su parlamentarni izbori jedna od realnih opcija.\n– Tome kumuju veliki pritisci stranaca, ali i apetiti saboraca, koji ispostavljaju velike zahteve. To je jasna poruka Vučića svojim koalicionim partnerima da, ako budu previše insistirali na svojim zahtevima, mogu da im se dese novi izbori – smatra Anđelković.\nI njegov kolega Branko Radun kaže da ne isključuje nove izbore.\n– Vučić je poslao poruku strancima koji očigledno žele da utiču na politiku buduće vlade i kadrovska rešenja. Izbori nisu nemogući, za sada je mala šansa, ali jeste jedna od opcija – procenjuje Radun.


UN: Veći broj uznemiravanja osoblja u Avganistanu\nTanjug 10. septembra 2021. 08:15\nNJUJORK – Avganistansko osoblje Ujedinjenih nacija sve je više izloženo uznemiravanju i zastrašivanju od kada su talibani prošlog meseca došli na vlast, potvrdila je Specijalna izaslanica Ujedinjenih nacija za Avganistan Debora Lions.\nOna je juče izvestila Savet bezbednosti da su prostorije UN generalno poštovane, iako postoje izuzeci, kao i da raste zabrinutost zbog sve većeg broja slučajeva uznemiravanja i zastrašivanja osoblja u Avganistanu, prenosi Rojters.\n„UN ne mogu da obavljaju svoj posao, koji je od suštinskog značaja za avganistanski narod, ako je njeno osoblje izloženo zastrašivanju, ako strahuje za svoje živote i ne može slobodno da se kreće“, poručila je zvaničnica UN.\nAmerički visoki diplomata Džefri De Laurentis poručio je u Savetu bezbednosti da su SAD ogorčene zbog izveštaja o postojanju represalija prema osoblju UN u Avganistanu i naglasio da je to neprihvatljivo, a pozvao talibane da poštuju nezavisnost i neutralnost Ujedinjenih nacija.\nOn je takođe rekao da su SAD upoznate sa izveštajima da je nekim ženama zaposlenim u UN misiji u Avganistanu i ženskom osoblju američkih humanitarnih organizacija zabranjen ulazak u kancelariju, ili da se od njih traži da dolaze na svoja radna mesta sa muškim pratiocem.\nInterni bezbednosni dokument UN, u koji je Rojters imao uvid 25. avgusta opisuje desetine incidenata, uključujući prikrivene pretnje, pljačke kancelarija UN i fizičko uznemiravanje osoblja u periodu od 10. avgusta, neposredno pre nego što su talibani došli na vlast.


Izvor: SrbijaDanas.com, 20.Jun.2021, 17:55\nPrvo testiranje rakete bilo je neuspešno\nAmerička vojska planira sledećeg meseca, posle neuspele probe u aprilu, ponovo da testira novu hipersoničnu raketu. Međutim, iz ratnog vazduhoplovstva stiglo je upozorenje da bi proba mogla da rezultira žrtvama - među puževima i školjkama.\nŠef Komande globalnog udara američkog ratnog vazduhoplovstva Timoti Rej početkom meseca je najavio da bi raketa "erou" (AGM-183A ARRW) mogla da bude testirana sledećeg meseca.\nCenu toga, kako navodi RT, neće platiti samo Amerikanci koji plaćaju porez već i stanovnici mora ostrva Kvajelin na Maršalskim ostrvima, gde će projektil okončati let. Prema nedavnim procenama Centra...


Kolumne & novosti: Vučić: Ana Brnabić mandatar za sastav nove Vlade, rekao sam joj dve želje\nPredsednik Srbije i SNS Aleksandar Vučić je, nakon sednice predsedništva te stranke, saopštio da je odlučeno da mandatar za sastav nove Vlade bude Ana Brnabić. Imali smo više kandidata, naveo je Vučić. Potpisao sam odluku, o Ani Brnabić imam visoko mišljenje, dodao je i rekao da je radila dobro i u interesu Srbije i da nema šta veliko da joj zameri. Mislim da je to dobar izbor, kazao je Vučić koji je naveo da je predložio mandatarki da razmisli o još dva ministarstva i da oko 50 odsto članova Vlade budu žene.\nVučić je naveo da je mandatarki rekao da razmisli o uvođenju dva ministarstva - za ljudska prava i ravnopravnost polova i društveni dijalog i drugo - za brigu o porodici, deci i demografiji. Zamolio sam mandatarku da ako je moguće 50 odsto ili blizu 50 odsto članova Vlade budu žene, mislim da bi to bilo revolucionarno i pokazali bismo kako na delima izgleda ravnopravnost, istakao je.\nDodao je i da će biti velikih promena u javnim preduzećima.\nO koalicionim partnerima nismo danas govorili, rekao je Vučić, navodeći da će sve informacije biti dostupne za pet, šest, sedam dana. Podsetio je da je ranije razgovarao sa strankama, ali je rekao da će sada tim pitanjem da se bavi mandatarka.\nNa pitanje N1 zašto mu je trebalo 106 dana da da mandat premijerki koja je već na tom mestu, Vučić je rekao "da je potrebno da napravite koncept kako će da izgleda vaša vlada" i da je razgovarao sa svima. Radio sam vredno svakog dana, imao nekoliko teških putovanja i razgovora, ne zaboravite da sam za to vreme bio sa predsednikom Putinom, briselskim zvaničnicima, Erdoganom, Trampom u Vašingtonu, Makronom, vidite koliko toga je u tako malo vremena stalo, rekao je.\nUpitan koji bi njen uspeh istakao, rekao je da je Ana Brnabić "doprinela veoma, marljivim radom, kao neko ko se nalazi na čelu saveta za bruto domaći proizvod da Srbija bude, u ovom trenutku, a malo sam joj i ja pomagao, broj 1 u Evropi po stopi rasta". Istakao je rezultat kad je u pitanju stopa nezaposlenosti - koja je sada 7,3 odsto, podsećajući da je nekada, u vreme prošle vlasti, bila 25,9 odsto. Ona ne živi za to da na sofi ogovara svoju zemlju kod bilo kog stranca, nego se bori za svoju zemlju, dodao je.\nZahvaljujući Ani Brnabić smo uspeli da izvozni deo našeg IT sektora dostigne 5,9 odsto ukupnog BDP, rekao je Vučić, dodajući da je kod prethodne vlasti bio ispod dva odsto. To je strahovit napredak Srbije i brzina u modernizaciji Srbije, naveo je. Imamo stabilan fiskalni sistem, postavila je dobrog ministra finansija, dodao je. I Srbija je jedna od pet najuspešnijih zemalja u Evropi koje se bore korone, rekao je i naveo da su to bili neki od razloga zbog kojih se odlučio za Anu Brnabić.\nNa kritike što je odabrao 5. oktobar da saopšti ime premijera, Vučić je rekao da se nije bavio simbolima, već je to "običan radni dan", te da ne živi u prošlosti, već je okrenut budućnosti. "Prema 5. oktobru nemam ni idolopoklonički ni osvetnički odnos, odvratne su mi slike spaljene skupštine i prebijanje jednog starca, ali bila je i jedna pozitivna stvar - Srbija se okrenula svetu iako nas je to koštalo puštanja na slobodu albanskih terorista", rekao je Vučić.\nVučić je prethodno, u obraćanju, zahvalio građanima što su izašli na izbore, dodajući da je veoma važno da su ti izbori protekli mirno i "gotovo bez incidenata", a da su građani pokazali time koliko poštuju demokratiju.\nUspeli smo da vratimo zemlju na put ekonomskog napretka, naveo je Vučić. Iako su građani glasali za politiku kontinuiteta, morali smo da ih (rezultate izbora) prihvatimo sa skromnošću i poniznošću, da shvatimo da to nije "kart blanš" za budućnost, rekao je Vučić. Naveo je da su pred Srbijom izazovi kao što su pregovori sa Kosovom, ali i zdravstvena situacija i kako da u vreme korona-krize, sa "zatvorenim granicama uspemo da održimo ekonomski ritam koji smo imali do danas". To su teški izazovi, istakao je.\n"Nova vlada imaće cilj u naredne četiri godine da se podigne ekonomska snaga Srbije i poveća standard građana, da nastavi izgradnju puteva i kao i realizuje nove projekte", rekao je Vučić. On je naveo koji se projekti planiraju, a posebno je istakao da do septembra ili oktobra sledeće godine očekuje početak izgradnje metroa u Beogradu.\nNaša obaveza je i da imamo dovoljno finansijskih rezervi, a zadatak nove Vlade je da obezbedi povećanje penzija i plata, da se radi na izgradnji puteva i da krenemo sa novim projektima - da se konačno krene sa izgradnjom metroa, brze pruge Beograd-Niš, Niš-Preševo, kompletnu prugu od Valjeva do crnogorske granice i mnogo drugih važnih projekata, dodao je.\nDruga stvar je zdravstvo, država Srbija je prethodnih godina uložila više nego ranijih 40 ili 50 godina, rekao je Vučić, koji je naveo da su juče krenuli radovi u Vranju, da se rade rekonstrukcije bolnica u Aranđelovcu, Smederevskoj Palanci, Prokuplju, Pirotu, Loznici... Dodao je da je važno da se uvode i inovativni lekovi i da rezultati moraju da budu još bolji kad je u pitanju lečenje dece.\nTreća važna stvar za novu vladu je, kako je dodao, očuvanje mira i stabilnosti i jačanje bezbednosnog sistema zemlje.\nVučić je rekao da je "važno da dodatno osnažimo našu armiju i policiju". Vučić je najavio da će u subotu, 10. oktobra biti održana najveća do sada vojna vežba ratnog vazduhoplovstva Vojske Srbije.\nPovodom ocena iz Prištine da ministri Ivica Dačić i Aleksandar Vulin svojim izjavama ponižavaju kosovske žrtve, Vučić je rekao da nije pažljivo pratio ni izjave albanskog premijera ni prištinskih zvaničnika. On je kosovskom premijeru Avdulahu Hotiju i zvaničnicima iz Prištine poručio da je Srbiji važno da živi u miru sa Albancima, ali da im stalno ponavlja "da ne postoji taj malj kojim će neko da nas udari po glavi da im damo šta priželjkuju, a da oni nastave da napadaju i nas i našu decu".\n"Ako želite da razgovarate, spremni smo, a silom i pritiskom to je nemoguće. I to sam im rekao mnogo oštrije, ja pred vama to uvek kažem u blažem tonu a njima mnogo oštrije", rekao je Vučić novinarima.\nPovodom ocena Evropske komisije Vučić je rekao da nije video izveštaj, ali na navode da je policija upotrebila brutalnu silu prema demonstrantima ispred Skupštine naveo je da je policija reagovala tek kad su demonstranti ušli u skupštinu.\nCitirajući latinsku izreku "što priliči Jupiteru ne priliči volu", Vučić je rekao da neće pristati na "dvostruke aršine", odnosno da iz EU kritkuju postupanje vlasti u Srbiji, a da niko iz Srbije ne može da kritikuje zvaničnike i politiku EU, i poručio novinarima da ga to pitaju kad dodje Oliver Varhei pa će im pred njim sve odgovoriti.\nMinistar u tehničkom mandatu Siniša Mali izjavio je, neposredno posle sednice Predsedništva SNS, da su jednoglasno prihvatili predlog predsednika te stranke Aleksandra Vučića za mandatara. Vučić je rekao da su rotacije među sadašnjim članovima Vlade moguće, ali da želi novu energiju i nova lica, preneo je Mali, dodajući da će u narednih sedam dana biti održana još jedna sednica Predsedništva SNS na kojoj će se razgovarati o novim članovima Vlade.


Ako uhvatite lopova na delu imate pravo na "građansko hapšenje"! – Nadlanu.com\nAko uhvatite lopova na delu imate pravo na "građansko hapšenje"!\nObjavljeno 19. maja 2014. / 23:04:40\nU situaciji poplave kakva je trenutno u Srbiji, krivično delo krađe, bez obzira na vrednost stvari ili sumu novca, tretira se kao teška krađa, koja podrazumeva strože kažnjavanje…\nUporedo sa velikim brojem ljudi koji iskazuju neizmernu solidarnost i nesebično pomažu u spasavanju i zbrinjavanju žrtava poplava, nažalost ima i onih, koji ovu situaciju koriste za krađu i bogaćenje. Dok se jedni bore za život, drugi iz njihovih napuštenih kuća iznose laptope, televizore – sve ono što ima neku vrednost.\nPsiholog i kriminolog Zlatko Nikolić, viši naučni saradnik Instituta za kriminološka i sociološka istraživanja kaže da ovakvi i slični primeri ne bi trebalo da nas iznenađuju, jer tokom poplava, požara, zemljotresa uvek ima onih koji koriste tuđu nesreću. „Nadležni bi trebalo da u ovakvim situacijama rigidnije kažnjavaju učinioce i to na licu mesta, ako je moguće”, smatra Nikolić.\nOdređeni mobilni policijski timovi, kako saznajemo, raspoređeni su danonoćno na terenu u poplavljenim područjima, sa zadatkom da obezbeđuju baš imovinu građana, koji su evakuisani. Ipak, u praksi je nemoguće nadgledati svaki stan i kuću.\nNikola Selaković, ministar pravde je gostujući na TV Pink ukazao na mogućnost takozvanog građanskog hapšenja.\n„Ako vidite i zateknete nekoga kako krade ili obija, a imate mogućnost da ga zadržite, to treba da uradite i da pozovete policiju”, poručio je ministar Selaković.\nDr Milan Škulić, profesor Pravnog fakulteta u Beogradu objašnjava za „Politiku” da se, u situaciji poplave kakva je trenutno u Srbiji, krivično delo krađe, bez obzira na vrednost stvari ili sumu novca, tretira kao teška krađa, koja podrazumeva strože kažnjavanje. „Ako neko krade u nevolji kao što su požar ili u ovom slučaju poplava, tada, bez obzira na vrednost stvari, pljačka postaje krivično delo teške krađe. Ne postoji poseban način za ekstremno ubrzanje postupka, ali Republičko javno tužilaštvo može da izda obavezno uputstvo svim nižim tužilaštvima da u ovim slučajevima postupaju naročito hitno i to se može i očekivati”, ocenjuje Škulić.\nZa krađu tokom poplave, požara ili zemljotresa, počiniocu sleduje zatvorska kazna od jedne do osam godina.\nPrekršajni sudovi rade, saznajemo, po hitnom postupku, što znači da se u ovakvim situacijama osuđujuća presuda može izvršiti i pre njene pravosnažnosti.\nFoto: Foto MUP\nEkipa "Montevidea" vas moli da pomognete ugroženima!\nVinča u mraku skoro sat vremena\nNajnoviji fazon za krađu ostavio supermarkete u problemu!\nNova "mafija": Kradu dečja kolica po parkovima, pa ih prodaju upola cene


Vlada J. Koreje pooštrila antiepidemijske mere\nTanjug 18. decembra 2021. 11:31\nSEUL – Vlada Južne Koreje pooštrila je od danas antiepidemijske mere zbog porasta broja novozaraženih i apelovala na građane da prime buster dozu vakcine kako bi se bolje zaštitili od nove, veoma zarazne omikron varijante korona virusa.\nU izveštaju agencije Kjodo se navodi da je u poslednja 24 sata potvrđeno još 7.314 novih slučajeva kovida-19, a četvrti dan za redom evidentirano je više od 7.000 novoinficiranih.\nPrema zvaničnoj evidenciji južnokorejskih vlasti, do sada je detektovano 166 zaraženih novim, omikron sojem korone.\nU skladu sa novim merama restorani će moći da rade do 21.00 časa, a privatna okupljanja biće ograničena na najviše četiri osobe.\nVlada predsednika Mun Dža Ina suočava se sa brojnim izazovima uoči martovskih predsedničkih izbora, pa je Mun ranije ove nedelje bio primoran da se izvini javnosti jer je vlada donela odluku da pooštri restriktivne anti-kovid mere i uvede ograničenja.


Ana Petrović pobednica Oktobarskog likovnog salona - JuGmedia\nAna Petrović pobednica Oktobarskog likovnog salona\nLESKOVAC – Diplomirani master slikar Ana Petrović pobednica je 52. Oktobarskog salona u Leskovcu sa slikom pod nazivom “Istih kretnji”.\nČlanovi komisije za izbor najlepših dela smatrali su da se njena slika izdvaja savremenim pristupom likovnoj problematici, koja u naraciji sadrži lični pečat.\n“Ono što čini lepom večerašnju izložbu to je poetički raspon kod stvaralaca, koji ide od nekog intimizma, koji je ušao u leskovačko slikartsvo 70-tih godina, preko drugačijih vidova elaboracije i likovnih iskaza do onih koji pripadaju konceptualnoj umetnosti ili nekim drugim vanumetničkim pravcima”, ocenio je istoričar umetnosti dr Srđan Marković, član Komisije koji je otvorio salon.\nKomisija je, inače, konstatovala da je broj prispelih radova veoma skorman u odnosu na broj likovnih umetnika koji žive i rade u Leskovcu. Četrdeset autora je, naime, podnelo 90 radova od kojih je izabran 31.\nMarković kaže da nad tom činjenicom ne treba lamentirati. “To je realna slika leskovačkog likovnog života”, kazao je.\nPobednica Ana Petrović je za najbolju sliku dobila nagradu od 30.000 dinara, koju joj je uručio v.d. Leskovačkog kulturnog centra Slaviša Stevanovića.\nOd danas obavezna zimska auto – oprema\nManji broj novoobolelih u Pčinjskom okrugu, povećava se broj pacijenata u Kovid bolnici\nPrema poslednjim podacima Gradskog štaba za vanredne situacije, na kovid 19 testirana je 491 osoba sa teritorije Pčinjskog okruga, a analize su pokazale…\n01.11.2014. u 15:37\nSve cestitke dragoj Ani!\n03.11.2014. u 12:38\nAha na U leskovačkoj kovid bolnici preminula još četiri pacijenta, dva vakcinisan i dva nevakcinisana


Premijerka: Nema plana za optuštanje ljudi – mojKontakt portal – Radio Televizija Kontakt\nPredsjednik Vlade Republike Srpske Željka Cvijanović izjavila je da ne postoji nikakav operativni plan Vlade kojim je predviđeno otpuštanje radnika i smanjenje plata.\nNaglašavajući da Vlada nijednim dokumentom ne planira smanjenje broja radnika i plata, Cvijanovićeva je objasnila da trenutno postoji samo strateški plan, kojim nisu definisani detalji, ali da ne postoji operativni plan, kako su pojedini mediji prenijeli.\n“Vlada je usvojila strateški plan kao strateški okvir za naše ponašanje u skladu sa dogovorom sa Međunarodnim monetarnim fondom /MMF/ i Svjetskom bankom, nešto što proističe iz Pisma namjere i Reformske agende”, rekla je Cvijanovićeva novinarima u Banjaluci.\nOna je pojasnila da je strateški plan usvojen prije nekoliko mjeseci, da nije tačno da je zbog izbora “držan u tajnosti”, te da će operativni plan biti poznat tek krajem godine.\n“Nije tačna ni spekulacija da nije moguće smanjiti troškove javne potrošnje za plate, a da se ne smanjuju plate. To je moguće uraditi na različite načine – prirodnim odlivom, jer će značajan broj ljudi biti penzionisan u narednom trogodišnjem periodu, a koji jeste obuhvaćen tim strateškim planom”, rekla je Cvijanovićeva.\nOna je dodala da je u strateškom okviru navedeno da će biti utvrđen i zamrznut fond plata, što znači da nema povećanja plata ili zapošljavanja novih radnika, ali ne znači da će biti smanjenja.\n“Precizno piše da fond plata neće rasti u odnosu na BDP, a može se pretpostaviti da će BDP rasti, a biti zadržan iznos za plate ili smanjen, jer će ljudi odlaziti u penziju. Ako to presaberete na period od tri godine – svakako ćete zabilježiti određene uštede”, zaključila je Cvijanovićeva.


Produkcija kreativnih industrija – gostujuće predavanje Jovane Jovičić - Univerzitet Metropolitan\nProdukcija kreativnih industrija – gostujuće predavanje Jovane Jovičić\nIdeja da se mladi lideri prezentuju studentima Univerziteta Metropolitan nastala je u cilju networkinga i podsticanja naših studenata na akciju već u najranijem periodu studiranja. Tako je profesorka Milica Slijepčević u okviru predavanja iz predmeta Integrisane marketinške komunikacije i Upravljanje ljudskim resursima na Fakultetu za menadžment za studente I i II godine, pripremila gostujuće predavanje na temu – Produkcija kreativnih ideja, mlade i uspešne producentkinje Jovane Jovičić.\nKako profesorka Slijepčević ističe, za studente i njihov profesionalni razvoj je jednako važno da čuju i menadžere lidere sa bogatim iskustvom, već uveliko pozicionirane u svetu biznisa, ali i mlade lidere koji hrabro idu svojim putem. Na taj način se studentima prenosi entuzijazam i znanje u skladu sa novim trendovima koji su bliski mladim generacijama.\nMlada producentkinja Jovana Jovičić, završava Fakultet dramskih umetnosti u Beogradu i već uveliko gradi profesionalnu karijeru. Bavila se muzikom, radila je na mnogobrojnim projektima, na filmu i u pozorištu, u sferi marketinga i odnosa s javnošću. Trenutno radi na dugometražnom dokumentarnom filmu „BPM – Bajka bespovratnog vremena” o elektronskoj muzičkoj sceni u Srbiji i na dugometražnom dokumentarnom filmu „Kreka” o jednom od najboljih svetskih scenografa, Miljenu Kljakoviću Kreki za producentsku kuću Centar Film Beograd.\npetak, april 12, 2019|Novosti|


Hoti: Situacija je alarmantna, moguće ponovo restriktivne mere - Gorapress.net\n12.06.2020. u 23:51\nHoti: Situacija je alarmantna, moguće ponovo restriktivne mere\nKosovski premijer Avdulah Hoti izjavio je da je situacija sa koronavirusom na Kosovu alarmantna, upozorivši da će restriktivne mere, koje su ranije bile na snazi, biti obnovljene ukoliko građani ne budu primenjivali preporuke zdravstvenih stručnjaka.\n“Urađen je kolosalni rad od strane zdravstvenih stručnjaka i profesionalaca i od svih institucija širom zemlje kako bi se situacija stavila pod kontrolu. Preduzete su ekstremne mere da se građani izoluju a koje su koštale i društvo i privredu. Ova pandemija oduzela je živote ljudi. Poslednjih nedelja popuštene su mere koje su izgleda dale ovaj rezultat koji vidimo u poslednja tri ili četiri dana”, rekao je Hoti.\nDanas je, prema informacijama koje smo dobili iz Nacionalnog instituta za javno zdravlje, situacija alarmantna, rekao je Hoti, prenosi TV Kljan Kosova.\n“Ako nismo svesni strogog pridržavanja smernica zdravstvenih stručnjaka, dužni smo da vratimo mere koje su prethodno preduzete radi zaštite života građana. Apelujem na svakog građanina da nam pomogne da prođemo kroz ovo što je lakše moguće”, rekao je Hoti.\nnam da se moramo vratiti u svakodnevni život - na posao, školu i svaku instituciju, ali vrlo je važno da sledimo preporuke zdravstvenih stručnjaka, istakao je on i naveo da je situacija veoma ozbiljna.\n“Ako nismo oprezni imaćemo povećanje broja zaraženih i budemo li se ponašali kao što smo se ponašali tokom poslednjih nekoliko dana, nemamo drugog izbora nego da vratimo prethodne mere i tada će ekonomski i socijalni sistem biti blokiran. To ne želimo, zato treba da radimo zajedno i da što lakše prevaziđimo ovu situaciju”, poručio je Hoti.\nHoti je izneo ove komentare tokom posete Nacionalnom institutu za javno zdravlje, gde je bio zajedno sa ministrom zdravlja Armendom Zemajem i ministrom obrazovanja, nauke i tehnologije Ramom Likajem.


Zamjenik ministra vanjskih poslova Bosne i Hercegovine mr.sc. Josip Brkić učestvovao je 10. i 11. decembra 2019. godine na Konferenciji o sigurnosnim izazovima za Evropu, koju su u Zagrebu organizovali RACVIAC - Središte za sigurnosnu saradnju, zagrebački Ured Zaklade Konrad Adenauer i „George C. Marshall“ Evropsko središte za sigurnosne studije.\nOvogodišnja sedma konferencija predstavlja nastavak aktivnosti usmjerenih na omogućavanje otvorene i sveobuhvatne rasprave o novim sigurnosnim izazovima, posebno za zemlje Evrope i jugoistočne Evrope.\nZamjenik ministra Brkić učestvovao je u okviru konferencije na panelu „Perspektive budućih izazova i regionalne saradnje“. U svom obraćanju istakao je da su odnosi zemalja regije s NATO-om i EU stvorili nove odgovornosti za zemlje jugoistočne Evrope i potrebu za jačanjem regionalne saradnje. Potom je predstavio postignuća Bosne i Hercegovine kada je riječ o evropskim i evroatlantskim integracijama, prije svega u kontekstu sigurnosnih izazova i borbe protiv terorizma. Naglasio je da su dalje jačanje naših odnosa sa svim zemljama regije jugoistočne Evrope i nastavak puta ka EU integracijama među glavnim prioritetima i vanjskopolitičkim ciljevima Bosne i Hercegovine.\nU nastavku izlaganja zamjenik Brkić istakao je kako je nakon donesenih zakonskih rješenja u BiH, koja se odnose na sprečavanje odlaska na strana ratišta, strategiju za prevenciju i borbu protiv terorizma i onemogućavanja finansiranja terorističkih aktivnosti, došlo do značajnog smanjenja broja bosanskohercegovačkih državljana angažovanih na stranim ratištima. Dodao je da se trenutno suočavamo i sa situacijom povratka građana Bosne i Hercegovine (žena i djece) sa ratišta u Siriji.\nŠto se tiče pitanja migracija, zamjenik Brkić podsjetio je da su posljednjih godina zabilježeni masovni ilegalni ulasci migranata na teritoriju BiH. Osvrnuo se takođe na kibernetičku sigurnost kao jedan od najozbiljnijih izazova ekonomske i državne sigurnosti.\nZamjenik ministra Brkić na koncu zaključio je da postoji snažna veza između onoga što se događa izvan granica EU i sigurnosti unutar Evrope te da se nijedna zemlja ne može suočiti sama s tim prijetnjama. Poručio je da saradnja mora biti kontinuirana među relevantnim državnim institucijama i agencijama na državnom nivou.\nKonferencija sigurnosni izazovi za Europu u Zagrebu okupila je predstavnike ministarstava vanjskih poslova, odbrane, unutrašnjih poslova, vladinih i nevladinih organizacija, kao i članove akademske zajednice.


Vučić: Šta god je kosovska vlada za Skota i SAD, za nas je "takozvana" – ProSrpski Portal\nvesti — 16/10/2018 comments off\n"Bilo bi lepo da je pokazao malo više poštovanja za zemlju domaćina", rekao je Vučić i dodao da je i predstavnik Vlade, koji je prisustvovao događaju na kojem je Skot dao tu izjavu, trebalo da reaguje.\n"Šta god da je ta takozvana vlada Kosova za vas, za nas je takozvana", rekao je Vučić i primetio da nije do diplomata da ispravljaju novinare, već da odgovaraju na njihova pitanja.\n"Nažalost, nisam bio prisutan", primetio je Vučić, ali i podsetio da nije reč o novom stavu američke administracije i da je zato mnogo skeptičniji po pitanju stavova Vašingtona prema Kosovu i Metohiji nego ministar Dačić.\nNjihovo je pravo, ali i stil da tako govore i zastupaju svoje interese, a naše je, kaže, da branimo srpske interese.\nKako god, ostaje pitanje, smatra Vučić, zašto uopšte onda promoteri Kosova kao suverene države uopšte pregovaraju sa Srbijom, zašto od Srbije traže da Kosovu pruže utočište u UN, ako je reč o pravoj vladi i suverenoj državi, i konstatovao da nam, očito, slede veliki problemi i izazovi, poput najave mogućnosti formiranja vojske Kosova.\n"Zašto i na osnovu koje rezolucije, kog međunarodnopravnog dokumenta formirate vojsku Kosova? Nije valjda na osnovu nekog unutrašnjeg akta takozvanog Kosova? Na osnovu neke rezolucije UN? Briselskog sporazuma? Gde to piše? Nigde", rekao je srpski predsednik.\n"Kod nas niko ne leti naglavačke, ali bi dobio propisan odgovor, baš onako kako on štiti interese SAD, tako bi dobio i on, pristojan, odmeren, odgovoran odgovor iz ugla interesa Srbije", rekao je Vučić na pitanje da li bi Skot "leteo" da je on bio prisutan.\nSkotovu izjavu osudili su i premijerka Ana Brnabić, kao i ministri Zorana Mihajlović i Branko Ružić.\nNa pitanje da li će u Parizu, gde će u novembru biti obeleženo 100 godina od pobede u Prvom svetskom ratu, razgovarati sa Hašimom Tačijem, rekao je: "Ja sam spreman da razgovaram uvek i svuda. U Pariz idu sile pobednice u Prvom svetskom ratu, ne znam kakve Tači ima veze s tim? Ja idem."\nDodao je da će se, ako Tači bude na marginama tog skupa, "prošetati i do tih margina".\n"Nadam se da će i pre toga biti nekih razgovora", rekao je predsednik.\nOdgovarajući na pitanje u vezi sa terminom "razgraničenje", Vučić kaže da je njegova ideja bila da se znaju granice između Srba i Albanca i da se tako obezbedi mir i stabilnost za narednih 100-200 godina. Te granice, ističe, niko ne zna da kaže gde su.\n"Građani Srbije misle da je bolje da budemo ni na nebu, ni na zemlji. Mislim da to nije dobro, da to nije strateško sagledavanje, ali moje je da poštujem volju naroda i ja ću je uvek poštovati", istakao je Vučić.\nKaže da je dobro razumeo volju naroda, za razliku od onih koji su šetali ulicama Beograda "šokirani što su izgubili izbore, ne sa četiri već sa 40 odsto razlike, jer valjda u njihovom društvu ili u njihovoj Tviter zajednici niko tako ne misli".\n"Na sto je dozvoljeno da se stavi sve, i zato kad čujem te gluposti o ‘preševskoj dolini’, ja ćutim. Svako neka kaže šta misli pa ćemo videti da li možemo da postignemo dogovor. Ako možemo, ponudićemo nešto ljudima", kaže predsednik Srbije.\nMeđutim, naglašava da su male šanse za tako nešto zbog neodgovornog ponašanja Prištine, ali i licemernog stava dela međunarodne zajednice.\nSačuvaćemo sve što je pisano i rečeno\nVučić je odgovorio i na pitanje novinara o medijskim napisima da je priča o subvencionisanim stanovima obična propaganda.\n"Molim vas, sačuvajte te Đilasove novine, sačuvaćemo i mi i šta su rekli predstavnici sindikata. Imam i sa državne televizije sačuvane delove gde se bog i batina Olivera Kovačević sprda sa ‘Beogradom na vodi’ i tvrdi da neće postojati, a nikada nismo čuli reč ‘izvinite’ za sve njihove laži", objasnio je Vučić.\n"Za pripadnike vojske, policije, BIA, Odeljenja za izvršenje krivičnih sankcija, krećemo još ovog meseca sa izgradnjom u Vranju, Nišu, zatim slede Kraljevo, Kragujevac, Beograd, Novi Sad, Sremska Mitrovica, Požarevac, Leskovac, Prokuplje i Čačak", objasnio je Vučić.\n"Neće dugo vremena proći i moći ćemo da vidimo ko je lagao. Ispostaviće se kao i obično, i ljudi će moći da to vide", rekao je Vučić.\nRekao je da, umesto da neki pozdrave dobre stvari, kao što su smanjenje nezaposlenosti, javnog duga i slično, pokušavaju da te stvari pretvore u nešto loše.\n"Govorili su o sekretaru za kulturu u Beogradu, a u njihovo vreme nismo imali muzeje. Sve ono što ste ugasili, zatvorili, opljačkali, neko danas podiže i daje građanima da mogu da koriste", poručio je Vučić.\nNaveo je da ne ume da se bavi propagandom, i da se time, kao i lažima i neistinama bave njegovi protivnici.\nPozvao je sve koji imaju pitanja da postave, jer je bio optužen da je navodno izbegao škakljiva pitanja, da dođu i pitaju šta god hoće, a on će odgovoriti, kao i do sada na svako pitanje.\n"Ali nema pitanja kojim je moguće da pokažu da su neuspešni oni koji su uspešni", naglasio je Vučić.\n"Neki bi da se vrati vreme kada nije smela da se kaže istina"\nAleksandar Vučić tvrdi da mediji u Srbiji imaju dvostruke aršine, i da njemu može svašta da se postavi kao pitanje, dok se, kako kaže, ni mediji koji se smatraju provladinim, niti oni "koji su samoproklamovano nezavisni", ne usuđuju da pitaju Vuka Jeremića "za šta je dobio pet miliona evra i to od licâ potiv kojih se u svetu vodi istraga za malverzacije".\n"Šta bi bilo da sam ja tražio zatvorske kazne za novinare?" upitao je Vučić.\nPovodom pitanja o tužbi Dragana Đilasa protiv Informera, Vučić je rekao da postoje dvostruki aršini.\nNaveo je da je, na primer, u nedeljniku NIN od 100 strana on na 80 ili 90, da ga "napadaju sa svih strana" i dodao da je jedan dnevni list na naslovnim stranama pisao o tome kako je nekoga u jednom podrumu podmitio sa 100 maraka, a čoveka nikad nije ni video.\nKaže i da ga svake subote i nedelje napadaju u Blicu, na dve grčke televizije u svim emisijama rade slično, da je i na drugim televizijama takođe tako, "jer nisu samo Šolakove i Đilasove u pitanju, već i one televizije čiji nisu vlasnici, ali imaju uticaj".\nMora, kaže, da trpi laži, jer je to cena demokratije i bavljenja politikom, a neki bi, ocenjuje, da se vrati upravo to vreme kada nije smela da se kaže istina, i da se vrati vreme laži i gašenja medija.\nGrađani Crne Gore javni red i mir najviše narušavali četvrtkom, u Plužinama nijedan prekršaj


Vredi pročitati: Zabava može da počne - oradio.rs\nČlanica Efemera kolektiva i profesorka na Departmanu za aritekturu i urbanizam Fakuteta tehničkih nauka, Miljana Zeković, preporučila nam je knjigu poznatog italijanskog pisca novije generacije. "Preporučujem knjigu 'Zabava može da počne' koju je napisao italijanski pisac Nikolo Amaniti", kazala nam je Miljana.\nPozornica zbivanja u Amanitijevom romanu je rimski park Vila Ada, koji je u jednom trenutku svoje duge i burne istorije postao privatno vlasništvo jednog od italijanskih kontroverznih bogataša. Na ekstravagantnoj zabavi koju je on upriličio na svom imanju, a doskorašnjoj gradskoj oazi nedirnute prirode, okuplja se kompletni rimski džet-set: od političara, preko filmskih i estradnih zvezda, do fudbalera. U centar radnje Amaniti stavlja Fabricija Čibu, istaknutog i priznatog pisca, koji se nalazi u emotivnoj i stvaralačkoj krizi, i četvoro predstavnika jedne od "uglednijih" satanističkih sekti.\nPlan ovih "pozitivnih negativaca" da naprave skandal od te zabave izvodeći satanistički obred nad poznatom glumicom, preobraziće se mimo njihove volje u stihiju i katastrofu velikih razmera, kada se ispostavi da u katakombama parka već 40 godina žive olimpijski sportisti, emigranti iz Sovjetskog Saveza.\nOva burleska ili "urnebesna tragedija" koju nam Amaniti daruje, zabada svoje oštrice u neke bolne tačke savremenog italijanskog društva i kao i u ostalim njegovim romanima, fino senči i pronalazi ljudskost u onim junacima koji su unapred određeni kao "ružni, prljavi i zli".\nNikolo Amaniti rođen je u Rimu 1966. godine. U svet književnosti ušao je romanom "Škrge" i zbirkom priča "Blato". Svetski upeh dostigao je romanom "Dolazim po tebe i vodim te sa sobom", a nakon toga usledili su romani "Ne bojim se", "Poslednja Nova godina" i "Kako Bog zapoveda", koji je ovenčan najprestižnijom italijanskom književnom nagradom Strega, potom "Zabava može da počne", "Ja i ti" i mnogi drugi.\nVesna Pašćanović, osnivačica plesnog udruženja GroovE, koji se bavi modernim, uličnim plesovima, ove nedelje nam je preporučila knjigu zanimljivog italijanskog…


Građani utiču na EU fondove za BiH\nSkoro dvije godine, građani BiH imaju na raspolaganju savremeni internetski alat gdje na jednostavan način mogu podijeliti svoja mišljenja o pretpristupnim fondovima Evrospke unije i provođenju reformi. Na taj način se promovira strukturalna reforma koja će pomoći u transformaciji i usklađivanju sa standardima EU-a.\nAmbassador Wigemark: Organizacije civilnog društva su most između građana i vlasti\nSporazum o saradnji između Vijeća ministara BiH i više od 70 nevladinih organizacija u BiH potpisan je u okviru projekta kojeg finansira EU.\nPotpisan Sporazum o saradnji Vijeća ministara Bosne i Hercegovine i nevladinih organizacija u Bosni i Hercegovini\nPredsjedavajući Vijeća ministara Bosne i Hercegovine (BiH) dr. Denis Zvizdić i predstavnici nevladinih organizacija u našoj zemlji potpisali su danas u zgradi Parlamentarne skupštine BiH u Sarajevu Sporazum o saradnji između Vijeća ministara BiH i nevladinih organizacija u BiH.\nSporazum o saradnji Vijeća ministara BiH i nevladinih organizacija u BiH\nPotpisivanje Sporazuma između VM i nevladinih organizacija 30. novembra\nU Sarajevu će 30. novembra biti potpisan Sporazum o saradnji između Vijeća ministara Bosne i Hercegovine i nevladinih organizacija.\nVijeće ministara / Vlast i nevladine organizacije 30. novembra potpisuju sporazum\nNajava svečanog potpisivanja Sporazuma o saradnji Vijeća ministara BiH i nevladinih organizacija u BiH\nVijeće ministara Bosne i Hercegovine (BiH) je na svojoj 126. sjednici održanoj 26.09.2017. godine usvojilo Sporazum o saradnji između Vijeća ministara BiH i nevladinih organizacija u BiH. Potpisivanje je zakazano za 30.11.2017. godine u Plavoj Sali Parlamentarne skupštine BiH sa početkom u 15:00 sati.\nUsvojen prijedlog Sporazuma o saradnji Vijeća ministara BiH i NVO u BiH\nVijeće ministara Bosne i Hercegovine (BiH) usvojilo je danas Sporazum o saradnji između Vijeća ministara BiH i nevladinih organizacija (NVO) u Bosni i Hercegovini kojim se i na praktičan način potvrđuje posvećenost izgradnji prosperitetnog, pravičnog, otvorenog, pluralnog i demokratskog društva u BiH.\nPoziv na javnu raspravu o Nacrtu odluke o budžetskom financiranju i sufinanciranju programa i projekata Udruženja i fondacija Brčko distrikta BiH\nPozivamo vas na javnu raspravu o Nacrtu odluke o budžetskom financiranju i sufinanciranju programa i projekata Udruženja i fondacija Brčko distrikta BiH.


Beta 9. novembra 2016. 09:15\nKako je danas saopštila Gradska uprava, Vesić je rekao da se na oba tendera prijavio samo po jedan konzorcijum.\n„Na tenderu za rekonstrukciju Brankovog mosta sa izradom tehničke dokumentacije ponudu je dao samo jedan konzorcijum. Oni su ponudili da posao obave za nešto više od 175 miliona dinara, kao i za 260 kalendarskih dana od dana uvodjenja u posao“, rekao je on.\nPo oceni Vesića, činjenica da se na oba tendera prijavio po jedan konzorcijum govori o tome da su u pitanju tehnološki složeni poslovi, ali i da gradjevinske kompanije u Beogradu imaju mnogo posla i nemaju kapacitet za učešće na novim tenderima.\nSporazum o održavanju železničke infrastrukture u Srbiji\nZa Intermodalni terminal u Batajnici zainteresovano 12 firmi\nBarnije: Ako Britanija želi sa EU više od trgovine – tu smo\nŠvab: Potreban inkluzivniji pristup globalizaciji\nProizvodna hala za švedski Rimaster u Paraćinu u drugoj…


Vlada FBiH traži uvid više institucija o stanju u Zavodu Pazarić\n* Vlada FBiH traži uvid više institucija o stanju u Zavodu Pazarić\nVlada Federacije Bosne i Hercegovine zadužila je na sjednici Ministarstvo rada i socijalne politike da joj u roku od sedam dana dostavi objedinjeni izvještaj o stanju u Zavodu Pazarić koji će sadržavati uvid četiri ministarstva, kao i finansijske policije, inspekcije i poreznika.\nVlada će nakon toga nastaviti ovu tačku dnevnog reda, koju je započela na današnjoj sjednici, kazao je na pres-konferenciji ministar rada i socijalne politike Vesko Drljača tokom današnje sjednice Vlade.\nU okviru te tačke su jednako bile i druge ustanove sličnog tipa pod federalnom nadležnošću - zavodi Drin i Bakovići, ustanove u Sarajevu i Ljubuškom, ali, za razliku od Pazarića, uprave ostalih ustanova su u međuvremenu naznačile da izvještaji o radu u 2018. godini, inače ranije dostavljeni Vladi i Parlamentu, uglavnom odgovaraju stvarnom stanju.\nZa razliku od njih, Redžep Salić, aktuelni direktor Zavoda za zbrinjavanje mentalno invalidne djece i omladine Pazarić, nedavno je izazvao buru u javnosti kada je prilikom razmatranja tih izvještaja u Federalnom parlamentu izjavio da je prethodna uprava Zavoda na čijem je on čelu „frizirala“ njen izvještaj a prethodno počinila teške malverzacije, kriminal, na štetu štićenika ustanove.\nPo današnjoj izjavi ministra Drljače, Salić nije iznio ništa od navedenih optužbi kada je izvještaj razmatrala Federalna vlada krajem juna, prije nego što ga je uputila Parlamentu.\nVlada bi trebalo da u nastavku današnje tačke dnevnog reda, vjerovatno iduće sedmice, po razmatranju zatraženih mišljenja četiri ministarstva i drugih institucija o stanju u Zavodu Pazariću, formira njene zaključke i mjere.\nNalaze treba da dostave, svako iz svoje nadležnosti, ministarstva rada i socijalne politike, zdravstva, pravde i obrazovanja, a druge ustanove koje također treba da izvrše uvid da li stanje u Zavodu odgovara dozvoljenim standardima, jesu finansijska policija, Porezna uprava i Federalna uprava za inspekcijske poslove.


Predstavljeni projekti srednjih škola za unapređenje praktične nastave | Pančevo - 013 info\nPredstavljeni projekti srednjih škola za unapređenje praktične nastave\nPančevo, Uto, 23/02/2016 - 09:11\nPrezentacija realizovanih projekata u srednjim školama u prošloj godini, po konkursu za dodelu sredstava u okviru „Programa za unapređenje konkurentnosti srednjih škola putem poboljšanja uslova za izvođenje praktične nastave“, održana je u ponedeljak, 22. februara, u Maloj sali Gradske uprave Pančevo. Sredstva u iznosu od dva miliona dinara obezbeđena su iz gradskog budžeta, u okviru mera aktivne politike zapošljavanja, predviđene Lokalnim akcionim planom za zapošljavanje grada Pančeva za 2015. godinu.\nNovac za realizaciju projekata dobilo je šest škola: Gimnazija „Uroš Predić“ (projekat opremanja tri učionice videoprojektorima i nabavka tri prenosiva računara, 378.000 dinara), Muzička škola „Jovan Bandur“ (projekat opremanja višenamenskog kabineta, 168.902 dinara), Poljoprivredna škola „Josif Pančić“ (opremanje veterinarskog kabineta sa adaptacijom prostora, 375.094 dinara), Škola za osnovno i srednje obrazovanje „Mara Mandić“ (projekat opremanja plastenika folijom za pokrivanje, 47.000 dinara), Medicinska škola „Stevica Jovanović“(opremanje kabineta za ishranu dece i bolesnika, 493.498 dinara) i Elektrotehnička škola „Nikola Tesla" (opremanje kabineta za praktičnu nastavu i za mašine, 500.000 dinara).\nPredstavnici ovih obrazovnih institucija predstavili su svoje projekte, a prisutnima su se obratili i članovi gradskog veća. Suzana Jovanović, članica Gradskog veća zadužena za oblast rada, zapošljavanja i socijalne politike, zahvalila je profesorima i učenicima na osmišljenim projektima i najavila da će 4. marta biti objavljen javni poziv za 2016. godinu, te je pozvala škole da konkurišu.\n„Priča o smanjenju broja nezaposlenih i o unapređenju kvaliteta radne snage jeste bazično vezana za njihovo obrazovanje i neretko je prisutna priča da naš sistem obrazovanja nije dovoljno praktičan i dovoljno savremen. Mi smo iskoristili mogućnost da mimo redovnih sredstava koja pripadaju školama kao obrazovnim institucijama nađemo mogućnosti da iz drugih izvora, kao što je Lokalni akcioni plan za zapošljavanje, pomognemo unapređenju kvaliteta nastave“, izjavila je Suzana Jovanović.\nMiodrag Radojković, član Gradskog veća zadužen za obrazovanje, istakao je da ga posebno raduje što sve četiri godine, koliko se sprovodi program, postoji inovativnost kod đaka, kod njihovih mentora i kod direktora.\nGimnazija „Uroš Predić“ prvi put je dobila sredstva iz programa za unapređenje kvaliteta nastave u školama, i iskoristila ih za opremanje tri učionice video projektorima i laptopovima.\n„S obzirom na to da mi nemamo kabinete, a ni šansu da ih oformimo zbog nedostatka prostora, cilj nam je bio da osavremenimo učionice. Sada imamo projektore u svakoj učionici, i dovoljan broj lapotopova, tako da profesori mogu vrlo brzo da povežu računar sa projektorom i sa internetom i za čas je ceo svet u učionici“, kaže Vladimir Marić, direktor Gimnazije.\nDirektor Poljoprivredne škole „Josif Pančić“ Nenad Korać, objasnio je da je škola ove godine dobila sredstva za opremanje veterinarskog kabineta. Poljoprivredna škola je već jednom učestvovala na ovom konkursu i tada su novac iskoristili za podizanje plastenika u školskom dvorištiu, što je prema direktorovim rečima, značajno unapredilo praktičnu nastavu.


Telenor mreža treći put za dve godine dobija Umlaut priznanje Best in Test - Bizlife.rs\n“Ponosni smo što smo ponovo osvojili „Best in Test“ nagradu, posebno u ovim izazovnim vremenima kada su vrednosti glasovnog i internet saobraćaja premašile sve dosadašnje rekorde. Naša mreža, kao jedan od vitalnih resursa koji je omogućio da cela zemlja bude povezana tokom krize uzorkovane epidemiološkom situacijom, predstavljala je za nas ogromnu odgovornost. Istovremeno, pružila nam se prilika da pomognemo milionima ljudi. Stabilna i pouzdana mreža koja ima dovoljno kapaciteta da podrži rastući mobilini saobraćaj, nastavlja da bude u vrhu naših prioriteta”, kaže Mike Michel, generalni direktor Telenora Srbije.\n“Čestitam Telenoru Srbije! Treći put za dve godine ova kompanija dobija prestižno Best in test priznanje za svoju mobilnu mrežu sa ukupnim rezultatom od 891 bodova. Osim toga, Telenor pokazuje najbolje rangirane rezultate u svim testiranim kategorijama. Ima najbolju pokrivenost mobilnim internetom, najveću brzinu u preuzimanju sadržaja, kao i najmanje kašnjenje u prenosu podataka. Naše UMLAUT merenje kvaliteta mobilnih mreža postalo je standard u industriji, koji procenjuje globalnu digitalnu infrastrukturu”, kaže Hakan Ekmen, Generalni direktor UMLAUT.\n“Odgovornost koju smo imali kao kompanija za vreme vanrednog stanja bila je velika motivacija za naše zaposlene u tehnici. U komplikovanim okolnostima i kratkim vremenskim rokovima izveli su mnoga unapređenja kvaliteta i kapaciteta mreže. Ponosni smo što smo našim korisnicima bili pravi i pouzdan partner koji im je omogućio da u kriznoj situaciji budu u vezi sa svojim najvoljenijima. Posvećenost našeg tima tehnike rezultirala je u priznanju da imamo najbolju mrežu u Srbiji, a svrstani smo i među 30 najboljih mreža Evrope”, kaže Saša Leković, Izvršni direktor Tehnike Telenora.\ntelenor priznanje "Best Cars Award" umlaut


Zaječarsko Pozorište na manifestaciji "Nušiću u čast" | Za media\nU okviru manifestacije "Nušiću u čast", koja je u Narodnom pozorištu popčela 5. oktobra i trajaće do 3. novembra, na obe scene biće izvedeno više predstava, nastalih po njegovim delima, sa repertoara Narodnog pozorišta u Beogradu i pozorišta iz Zrenjanina, Šapca, Novog Sada, Sombora, Kruševca, Zaječara i Subotice, a u Muzeju Narodnog pozorišta održaće se nekoliko prigodnih programa.\nPozorište timočke krajine "Zoran Radmilović", predstaviće se komadom "Kabare Nušić", a tim povodom, u Beogradu je održana konferencija za novinare.\nDirektor drame narodnog pozorista Željko Hubac je najavio predstavu "Kabare Nušić" kao definitivno najoriginalnije čitanje Nušića i predložio svima da obrate pažnju i pogledaju je 22 oktobra, kada je ona na programu.\nDirektor zaječarskog teatra Miljan Gogić se na konferenciji zahvalio na selektovanju i rekao da je velika čast biti u društvu ovakvih pozorišta, kao i da se raduje što će ansamble svih tih pozorišta imati priliku da ugosti na 23. "Danima Zorana Radmilovića" u Zaječaru. Takodje je naglasio da je zaječarsko Pozorište ovom predstavom uspelo da "probudi zaječarsku publika, a to govori činjenica da je, posle premijere koja je održana 28. maja, bilo još 8 repriza za nepunih mesec dana".\nPozorište timočke krajine "Zoran Radmilović", na sceni Narodnog pozorišta u Beogradu, u sredu, 22. oktobra igraće komad...Više


Sporni put (Foto Puls)\nNaime, kako tvrde meštani Albanac A.H. iz susednog sela Starlovica počeo je da prokopava put od svog mesta do Stanišora bez saglasnosti meštana ovog sela.\nKako za Puls tvrdi jedan od učesnika protesta Petar Stoiljković, takav put bi narušio ambijent i društvene potrebe sela.\n"Put bi trebalo da prođe neposredno pored sportskoih terena na ulaz u Stanišor, i te kapacitete ne bi moglida koristimo na planirani i uobičajeni način kaže Stoilković i dodaje da su ti tereni jedino mesto u selo gde se mladi okupljaju".\nU telefonskoj izjavi za RTV Puls predsednik opštine novo brdo Svetislav Ivanović potvrdio je da je reč o nelegalnoj izgradnji. "Izgradnja puta je počela za vreme vikenda kada institucije nisu radile a radovi su započeti bez prthodnog odobrenja i dozvole lokalne samouprave. Opštinska inspekcija je izašla na teren i zaustavila radove" rekao je Ivanović.\nKako tvrde nezadovoljni meštani prilikom nelegalne gradnje puta načinjena je i veća materijalna šteta.\n"Prilokom kopanja oštećena je vodovodna mreža na ulaz u selo Stanišor i više porodica ima problema sa vodosnadbevanjem u vezi toga" kaže Petar Stoiljković.\nInače meštani Stanišora se godinama suočavaju sa ozbiljnim komunalnim problemima, jer kroz glavnu ulicu u njihovom mestu danonočno tutnje teški kamioni prevozeći materijal iz okolnih kamenoloma, zbog toga su meštani srpske i slbanske nacionalnosti više puta tokom prošle godine zajedno protestovali. Pala su obećanja sa raznih nivoa, ali se teška prašina iz Stanišora ne diže i problem se još više intizivira.\n05.08.2020 Zbrinute životinje iz naselja „Bergen“ u Ugljaru (362)\n06.08.2020 Potvrđena još četiri slučaja koronavirusa u Gračanici (293)\n06.08.2020 U srpskim sredinama četvoro preminulih, 23 nova slučaja (216)


Fiat 500L najprodavaniji tokom prošle godine - Tržište Srbije 2015. u porastu za 10%\nPrvi zvanični rezultati prodaje novih automobila pokazuju da se tržiše u Srbiji oporavlja laganim tempom.\nU odnosu na prethodnu godinu, prodato je 10% putničkih i lakih komercijalnih vozila više, što u krajnjem zbiru iznosi 21.856 jedinica. Poređenja radi, tokom 2014. godine prodato je 19.675 vozila.\nKao i prethodnih sezona najpopularniji brend u Srbiji je Škoda sa ukupno prodatih 3.746 vozila u toku kalendarske godine. Škodu u stopu prati Fiat sa 3.678 prodatih jedinica. Uprkos internacionalnoj krizi, sa 1.922 prodatih vozila VW je u Srbiji odlično poslovao, zauzevši treću poziciju.\nNajpopularniji model tokom 2015. godine u Srbiji je Fiat 500L sa gotovo 1.800 prodatih jedinica u raznim karoserijskim opcijama. Na drugom mestu je Škoda Octavia (1.065) a na trećem Škoda Fabia sa 950 jedinica.\nŠto se tiče premijum brendova, Audi je najuspešniji sa 653 prodata vozila, dok je BMW drugi sa 409 jedinica koji su tokom 2105. godine dobili svoje nove vlasnike. Imajući u vidu da Mercedes-Benz ne dostavlja zvanično svoje prodajne rezultate, nezvanični podaci govore da je trokraka zvezda na trećem mestu po prodaji u kategoriji premijum brendova tpkom 2014. sa oko 400 vozila (bez komercijalnih i teretnih modela).\nOdličan rezultat i regionalni rekord u učešću na tržištu je prikazala Toyota Srbija sa preko 1.000 prodatih vozila.\nPR Saopštenje: FCA Srbija - Proizveden 500.000-ti FIAT 500L\nŠumadinac pokorio Evropu: Fiat 500L ubedljivo najpopularniju evropski "mali" MPV u 2017.\nVIDEO TEST: Fiat 500L na srpskom testu "Severnog jelena"\nLoeb i Bareda šampionski\nBMW serije 5 sledeće generacije – kao izazivač nove E klase\nBMW planira seriju 9 i električnu limuzinu i6?


Preševo, 16. februar - Ministar za državnu upravu i lokalnu samoupravu i Predsednik Koordinacionog tela Vlade Republike Srbije za opštine Preševo, Bujanovac i Medveđa Milan Marković prilikom posete Preševu prošle sedmice izjavio je da će iz budžeta Koordinacionog tela, u 2011. godini, opštini Preševo biti usmereno do 104 miliona dinara, a da je sa čelnicima opštine dogovorena raspodela sredstava kako bi se pomoglo svim građanima, bez obzira na njihovu nacionalnu pripadnost.\nMinistar Marković je, posle sastanka s predsednikom opštine Preševo Ragmijem Mustafom i državnim sekretarom u Ministarstvu zdravlja Perišom Simonovićem, novinarima rekao da će Preševo dobiti i dodatnih 21 milion dinara.\nMinistar Marković je izjavio da se spomenuta sredstva dodeljuju delom iz budžeta Koordinacionog tela, a delom iz Ministarstva za državnu upravu i lokalnu samoupravu.\nPrema rečima Ministra Markovića, prošlogodišnja saradnja rukovodstva opštine Preševo i Koordinacionog tela je bila veoma dobra, a uspostavljen je i odgovarajući nivo poverenja i razumevanja.\n"Pred nama su zaista veliki zadaci, jer postoje mnogi problemi, koji opterećuju opštinu Preševo, a to su, pre svega, ekonomski problemi, nezaposlenost i siromaštvo", kazao je Milan Marković.\nMinistar Marković je dodao da postoje i problemi koji su specifični za opštine na jugu Srbije, a koji se, pre svega, odnose na obrazovanje, istakavši da će Koordinaciono telo sa Ministarstvom prosvete učiniti sve da se oni reše.\nMinistar Marković je izrazio nadu da će 2011. godina biti obeležena rešavanjem pitanja vanbolničkog porodilišta u Preševu i ukazao je na to da je problem zdravstva opterećivao i političku situaciju u toj opštini.\n"Imamo ambiciozne planove za 2011. godinu i ukoliko budemo uporni, mudri i umereni u izjavama i stavovima, mislim da ćemo uraditi dosta dobrih stvari za građane Preševa", kazao je Ministar Marković.\nPredsednik opštine Preševo je rekao da je ta opština zadovoljna novcem koji će joj biti usmeren, ali da će tražiti mogućnost dobijanja dodatnih sredstva za razvoj, kako bi se unapredila infastruktura, bez koje nama ekonomskog razvoja.Preševo, istakao je Mustafa, ima znatno veće potrebe od raspoloživih sredstava za investicije, koje iznosi oko milion evra. Predsednik opštine Preševo je napomenuo da stvarne potrebe te opštine iznose više od 20 miliona evra. Dodao je da je prošle godine rešen problem informisanja na albanskom jeziku u opštinama Preševo, Bujanovac i Medveđa, i istakao je da i dalje postoje veliki problemi u oblasti obrazovanja.\n"Ove godine ćemo rešiti problem zdravstava tako što će se adaptirati deo Doma zdravlja za potrebe porodilišta", rekao je Mustafa i dodao da je u Preševu, u prethodnoj deceniji, svake godine urađeno nešto što je doprinelo poboljšanju kvaliteta života građana te opštine.


Nemačke firme zainteresovane za saradnju sa srpskim dobavljačima | Gde Investirati\nPredsednik Privredne Komore Srbije Marko Čadež izjavio je da su se predstavnici deset velikih nemačkih firmi sastali danas u Privrednoj komori Srbije sa predstavnicima 87 kompanija iz Srbije radi razgovora o mogućoj saradnji.\nČadež je rekao da se 130 firmi iz Srbije prijavilo za razgovore sa nemačkim kompanijama iz pokrajine Severna Rajna Vestfalija, u okviru projekta Dobavljačka inicijativa nemačkih kompanija, a na razgovore je pozvano 87.\nSrpske firme imaju potencijal, znanje, kvalitetnu radnu snagu i neophodnu tehnologiju da budu uključene u lanac snabdevača nemačkih firmi, ali treba da rade na procesima kontrole kvaliteta, bezbednosti na radu i svemu onome što velike firme zahtevaju istakao je Čadež.\n“Nije stvar samo u prodaji proizvoda, jer ulaskom u lanac dobavljača moraju da se poštuju standardi tržišta Evropske unije. Tako srpske firme postaju konkurentnije i kasnije mogu da dobiju nove poslove”, rekao je Čadež i dodao da je to deo procesa učenja tokom koga firme preuzimaju standarde koji su prihvaćeni u najrazvijenijim ekonomijama.\nOn je naveo da je posao Privredne komore Srbije da nađe dobre srpske firme i da onda vidi šta im nedostaje od sertifikata, kontrole kvaliteta ili bezbednosti na radu, i da im potom pomogne da dostignu neophodne standarde.\nMartin Knapp iz upravnog odbora Nemačko-srpske privredne komore je rekao da oni imaju bazu podataka firmi iz Srbije, koje povezuju sa kompanijama iz Nemačke.\nOn je istakao da su povezivanje firmi i privlačenje direktnih stranih investicija prioriteti te komore i dodao da se na srpsku industriju gleda kao na mogućeg snabdevača nemačke industrije.\nKada smo pre dve godine počeli da spajamo firme iz dve zemlje nismo znali koliko u Srbiji ima malih i srednjih preduzeća sa kvalitetnim proizvodima koji ispunjavaju neophodne standarde, rekao je Knapp.\nPrevious Kragujevac: Pobuna radnica u slovenačkoj fabrici Fori tekstil\nNext Svaki četvrti korisnik interneta u Evropi kupuje online


Reakcije iz Banjaluke na novi ultimatum, upaljeni svi alarmi zbog visokog predstavnika: "Inzko pravi temelj za uništenje Republike Srpske"\nReakcije iz Banjaluke na novi ultimatum, upaljeni svi alarmi zbog visokog predstavnika: “Inzko pravi temelj za uništenje Republike Srpske”\nIz udruženja “Veterani Republike Srpske” navode da je Inzko cijeli svoj mandat trošio na to da Srbe proglasi krivcima za rat koji se desio u BiH i od toga napravi temelj za uništenje Republike Srpske.\nKabinet predsjednika Narodne skupštine Republike Srpske primio je jučer pismo visokog predstavnika u BiH Valentina Inzka upućeno predsjedniku parlamenta Nedeljku Čubriloviću i klubovima poslanika u kome se inicira vraćanje povelja od ratnih zločinaca, koje su im 24. oktobra 2016. godine dodijeljene povodom obilježavanja 25 godina rada NSRS-a. Kako piše RTRS, i danas stižu oštra reagovanja iz RS-a i poruka da bi poslanici trebalo da odbace ovaj izvještaj.\nPredsjednik Organizacije porodica zarobljenih, poginulih boraca i nestalih civila RS-a Veljko Lazić smatra da Narodna skupština treba da odbaci Inzkov zahtjev kao neprihvatljiv te da je, kako Lazić kaže, za porodice poginulih iz Republike Srpske posebno neprihvatljivo što se ovakvim potezom Inzko stavlja isključivo na bošnjačku stranu u BiH.\nPotpredsjednik Organizacije starješina VRS-a Slobodan Župljanin rekao je da nije realno očekivati da NSRS povuče svoje odluke i odlikovanja koja je dodijelila, jer to apsolutno nema nikakve veze s onim na šta se poziva visoki predstavnik u pismu koje je uputio Parlamentu.\nUdruženje “Veterani Republike Srpske” pozvalo je sve poslanike da bez velike dileme i velikih rasprava odbace zahtjev visokog predstavnika. Naveli su da je Inzko cijeli svoj mandat trošio na to da Srbe proglasi krivcima za rat koji se desio u BiH i od toga napravi temelj za uništenje Republike Srpske te da je očigledna njegova namjera da Srbima nametne kolektivnu krivicu.\nČlan Predsjedništva Socijalističke partije Srđan Todorović rekao je da bi visoki predstavnik, da je imao nešto protiv povelja koje je Narodna skupština Republike Srpske dodijelila Radovanu Karadžiću, Momčilu Krajišniku i Biljani Plavšić, reagovao prije pet godina, kada su i dodijeljene, a ne na odlasku iz BiH.\nGeneralni sekretar Demosa Boran Bosančić rekao je da zahtjev visokog predstavnika predstavlja temeljno rušenje demokratije i pokušaj da se institucije Republike Srpske omalovažavaju i marginalizuju.\nZamjenik predsjednika Ujedinjene Srpske Siniša Vidović rekao je da bi potpredsjednik Republike Srpske Ramiz Salkić, koji je ocijenio da je Inzkov potez za svaku pohvalu, trebalo da počne da radi nešto konkretno i opravda nekoliko hiljada maraka koje dobija iz budžeta RS, a ne da iščekuje šta će visoki predstavnik smisliti novo protiv Srba i RS pa da ga zdušno podrži.


RTCG - Radio Televizija Crne Gore - Nacionalni javni servis :: Region :: Vlada ne vrši pritisak na novinare, to su nebuloze\nPLENKOVIĆ TVRDI 18. 09. 2019. 07:37 >> 07:37 0\nHrvatski premijer Andrej Plenković je, komentarišući privođenje novinara zagrebačkog portala Index Gordana Duhačeka, odbacio tvrdnje da Vlada vrši pritisak na novinare, ocijenivši ih "nebulozama".\nOn je naglasio da, bez obzira da li je došlo do kršenja nekog zakona ili propisa, uvijek treba s posebnim obzirom tretirati predstavnike medija.\n"Imam utisak da su nevjerovatna lakoća optuživanja Vlade, politike, nekakvoga vrha koji navodno orkestrira ponašanje policije, koje bi išlo za tim da se novinare hapsi ili disciplinuje. Dakle, to su apsolutne nebuloze. To najodlučnije odbacujem", rekao je Plenković.\n"Moj stav je vrlo jasan, bez obzira da li je došlo do kršenja nekog zakona ili propisa uvijek treba s posebnim obzirom tretirati predstavnike medija i novinare, za svaku izgovorenu riječ ili napisani bilo kakav tekst", dodao je on.\nNovinar portala Index Duhaček priveden je u ponedjeljak na zagrebačkom aerodromu zbog neodazivanja na poziv policije koja ga je ranije obavijestila da dođe na razgovor, zbog navodnih prekršaja protiv javnog reda i mira, saopštila je ranije zagrebačka policija.\nMinistar unutrašnjih poslova Davor Božinović rekao je ranije danas da je od glavnog direktora policije zatražio izvještaj o slučaju privođenja i hapšenja Duhačeka te odbacio tvrdnje da Vlada ograničava medijske slobode ili zastrašuje novinare.


Lebane: U 39 naseljenih mesta dodeljeno 378 naziva ulica od kojih je 360 novih – Info Centar Juga\nLebane: U 39 naseljenih mesta dodeljeno 378 naziva ulica od kojih je 360 novih\nOpština Lebane je među prvima u Srbiji završila imenovanje ulica i zaseoka na celoj teritoriji ove opštine. U 39 naseljenih mesta dodeljeno je ukupno 378 naziva od kojih je 360 novih naziva dok 18 ulica predstavljaju produžetke postojećih čiji su nazivi ranije definisani i u službenoj su upotrebi.\nMinistarstvo državne uprave i lokalne samouprave dalo je saglasnost na odluku Skupštine opštine Lebane i u toku je implementacija u Republičkom geodetskom zavodu, ažurirani su podaci o ranijim nazivima nekih ulica kako bi se stvorila jedinstvena baza podataka i samim tim olakšalo pretraživanje i uspostavila dobra veza između dokumenata u kojima su stari nazivi i adrese sa sadašnjim.\nOpština Lebane potpisala je ugovor, 11. decembra ove godine, kojim od MDULS-a dobija sredstva u iznosu od 759.000 dinara za nabavku tablica naziva ulica i kućnih brojeva.\n„Napominjemo da se ceo projekat ažuriranje adresnog registra u Republici Srbiji realizuje u saradnji sa SKGO. Dobijena sredstva biće upotrebljena za nabavku tablica za nazive ulica i kućne brojeve u nekoliko naselja u opštini Lebane a ostatak sredstava opština će dobiti nakon realizacije ovog dela. U Trećoj fazi predviđena je zamena ličnih dokumenata koja će opet biti kao i kućni brojevi za građane besplatna, uz napomenu da ovo važi samo za ulice koje su dobile nove nazive u okviru adresnog registra“ – saopštavaju iz opštine Lebane.\nUgovor je, po ovlašćenju predsednika opštine Lebane Ivana Bogdanovića, potpisao Svetislav Pavlović, zamenik predsednika skupštine Lebane.\nDo sutra rok za prvu ratu poreza na imovinu\nBojnik Izbori 2020 Jablanički okrug Jug Srbije Vesti\nU Bojniku do 10 sati na glasanje izašlo preko 11 posto birača


Više od sedam hiljada volontera pomaže širom Srbije - NOVA portal\nViše od sedam hiljada volontera pomaže širom Srbije\nDruštvo Autor:Tanjug 23. Apr. 202012:18\nFoto: TANJUG/ ZORAN ZESTIC/ bs\nViše od 7.000 građana iz 27 gradova i opština uključilo se u kampanju pomoći u okviru nacionalne platforme "Budi volonter" koja je pokrenuta pre mesec dana.\nVolonteri su, kako su saopštili iz ove platorme, aktivni širom Srbije, a najviše ih je u Beogradu i Novom Sadu, većina ima između 20 i 40 godina, a ima i mlađih od 20 godina.\nU Zrenjaninu i okolnim manjim naseljima, na primer, angažovano je preko 600 volontera, što je bilo dovoljno da odgovore na preko 3.600 poziva, koliko su primili od uvođenja vanrednog stanja, od sugrađana kojima je bila potrebna pomoć.\nKako se navodi u saopštenju, od ukupnog broja volontera u Zrenjaninu 220 su članovi Dobrovoljnog vatrogasnog društva, obučeni za rad u kriznim situacijama, pa pored dopremanja namirnica starijim sugrađanima, učestvuju i u dezinfekciji javnih površina.\nPlatforma „Budi volonter“ olakšava rad štabu za vanredne situacije, jer imaju podatke o svim volonterima sa teritorije Zrenjanina na jednom mestu, i lakše mogu da ih kontaktiraju i upute na najbližu adresu.\n“Od poziva sugrađana kojima je potrebna pomoć do dolaska volontera u Zrenjaninu je potrebno najviše sat i po vremena, dok u manjim mestima u okolini volonteri uspevaju da stignu na adrese za svega nekoliko minuta”, objašnjava član Štaba za vanredne situacije u Zrenjaninu i sekretar Gradskog vatrogasnog saveza, Zvonko Rakić.\nDirektor Kancelarije za informacione tehnologije i elektronsku upravu (ITE) Mihailo Jovanović kaže da je zahvaljujući platformi “Budi volonter” formirana sigurna i bezbedna mreža volonterske podrške starijima od 65 godina, koji su u obaveznoj izolaciji, kao i drugim građanima i građankama kojima je potrebna ova vrsta pomoći.\nPrijave zainteresovanih građana koji žele da pomognu i budu volonteri se proveravaju kako bi se , sprečila svaka zloupotreba.\n“Kada nadležne službe odobre prijavu, podaci o volonterima se prosleđuju lokalnim samoupravama, kako bi gradski i opštinski centri mogli da ih kontaktiraju i povežu sa građanima kojima je potrebna njihova pomoć”, naveo je Jovanović.\nSvi zainteresovani za volontiranje i dalje mogu da se prijave popunjavanjem prijave na sajtu: ili besplatnim pozivanjem kontakt-centra COVID-19 na broj 19819, svakog dana od 8 do 22 časa.\nNacionalnu platformu “Budi volonter” realizovali su Sektor za vanredne situacije Ministarstva unutrašnjih poslova i Kancelarija za informacione tehnologije i elektronsku upravu (ITE), u saradnji sa platformom “Srbija stvara”, a uz podršku Programa Ujedinjenih nacija za razvoj (UNDP), navodi se u saopštenju.


Kosovo obazrivo po pitanju nove vlade u Srbiji (SETimes.com)\nKosovo obazrivo po pitanju nove vlade u Srbiji\nKosovski Albanci potajno pogledaju ka Srbiji nakon prošlosedmičnih izbora.\nMuhamet Brajshori za Southeast European Times iz Prištine -- 14/05/12 Lider Socijalističke partije Ivica Dačić, koji je zaprijetio 'recipročnim' hapšenjima kosovskih Albanaca kad su na Kosovu hapšeni Srbi, igrat će ključnu ulogu u formiranju nove vlade Srbije. [Reuters]\nPovećana podrška Socijalističkoj partiji na prošlosedmičnim izborima u Srbiji i na sjeveru Kosova izazvala je zabrinutost na Kosovu među Albancima i lokalnim Srbima. Ta stranka, koja je svrgnuta s vlasti u masovnim demonstracijama prije samo 12 godina, kad je na njenom čelu bio Slobodan Milošević, dobila je na utjecaju na predsjedničkim i parlamentarnim izborima u Srbiji 6. maja. Socijalisti, na čelu s ministrom unutrašnjih poslova Ivicom Dačićem, osvojili su oko 16% glasova, pa je stoga nemoguće formirati novu vladu bez njih. Dačić se smatra planerom nedavnih hapšenja Kosovara u Srbiji -- od kojih su se najnovija desila dva dana pred izbore. Seb Bytyci, izvršni direktor prištinskog Instituta za balkansku politiku-IPOL, izjavio je za SETimes da izborni rezultat u Srbiji pokazuje da se Beograd nije promijenio od 1999. "Ti izbori su važni, jer DS nije osvojio najveći broj glasova. Tako da nova vlada ne može upotrijebiti staru mantru 'pomozite nam ili će nacionalisti pobijediti' kako bi se dodvoravali međunarodnoj zajednici," izjavio je Bytyci. Zamjenik kosovskog ministra vanjskih poslova Petrit Selimi izjavio je za SETimes da su nedavna hapšenja neprihvatljiva za Kosovo i da pokazuju motiv osvete, a ne pravosudni postupak. "Kosovo je hapsilo tek pripadnike srbijanskih organa vlasti, poput policajaca, poštara ili izbornih zvaničnika koji su operirali unutar Kosova, očito ne poštujući Rezoluciju 1244. i zakone Kosova, kojima se brani bilo kakvo prisustvo srbijanskih organa vlasti." "Srbija je s druge strane uhapsila jednog 65-godišnjeg sindikalca na osnovu optužbi iz 1999. Ili jednog Kosovara iz Austrije, koji je prolazio kroz Srbiju s porodicom, kao što je i ranije činio pet-šest puta. Tek čisto samovoljna hapšenja koja potpiruju vatru i služe kao provokacije," kaže Selimi. Dačić je zaključio sporazum o pridruživanju koaliciji s Tadićevom Demokratskom strankom. Bytyci kaže da Dačićeve trenutne funkcije zamjenika premijera i ministra unutrašnjih poslova mogu biti od koristi da se predvidi šta bi se moglo dogoditi u narednom mandatu. "Sigurno da spremnost srbijanske vlade da krši ljudska prava Albanaca, bilo u Preševskoj Dolini ili onih koji putuju kroz Srbiju, ne izgleda kao dobar znak. Teret dokazivanja je sad na Srbiji, kad se radi o opredijeljenosti ka demokratizaciji, poštivanju ljudskih prava i evropskim integracijama -- posebno pošto joj je EU dala kandidatski status", izjavio je Bytyci za SETimes. On kaže da bi Kosovo trebalo izdati putničko upozorenje za one koji putuju u Srbiju ili kroz nju, jer bi zbog svog etničkog porijekla mogli završiti uhapšeni. Međutim, Selimi kaže kako će Kosovo čekati da vidi formiranje nove vlade u Beogradu i njen stav prema dijalogu. "Mi ćemo čekati da EU da konačnu i jasnu poruku Srbiji u vezi onoga što mi svi očekujemo od nove vlade -- uključujući tu i u punu provedbu onoga što smo dogovorili u Briselu." Povezani članciLoading\nOn je izjavio da Srbija mora osigurati provedbu sporazuma zaključenih tokom dijaloga s Kosovom u kom je posredovala EU. "Srbija mora osigurati slobodu kretanja za sve građane Kosova koji putuju kroz Srbiju, i Srbija mora prisustvovati regionalnim sastancima s Kosovarima za stolom kao jednakima. A vrlo skoro nakon toga, Srbija će morati dozvoliti i letove Beograd-Priština, sporazume o romingu, poštanskim komunikacijama, bankovnim plaćanjima, mečevima s Kosovom u sportu i mnoge druge korake u procesu normalizacije na Balkanu," izjavio je Selimi. Hysen Hasani, 47-godišnji doktor iz Prištine, izjavio je za SETimes da ne očekuje da će se išta promijeniti. "Šta bismo trebali očekivati kad oni ljudi koji su podržavali Miloševića da nastavi s etničkim čišćenjem Kosova sad ponovno na vlasti? On neće donijeti ništa novo; prije ćemo doživjeti i gora vremena, ukoliko je to moguće," kaže Hasani. Ovaj sadržaj je naručen za SETimes.com.


Potpisivanje Sporazuma o stabilizaciji i pridruživanju sa EU uticaće na izborne rezultate onoliko koliko građani veruju da perspektiva Srbije kao jake i ekonomski razvijene zemlje, sa zaposlenim ljudima i visokim standardom leži u EU. Ubeđen sam da će ljudi koji u to veruju izaći na izbore u većem broju. Verujem da je i jedan deo birača, koji je u ovoj zamagljenoj atmosferi mislio da narodnjačka koalicija ima isti cilj, uvideo da je njihova politika antigrađanska i da ne vodi prema boljem životu, kad su Sporazum proglasili za neustavan, nezakonit, antidržavni, antievropski. Siguran sam da će to opredeliti građane da učestvuju u referendumu na kojem su opcije za bolji život ili za prazne patriotske priče - kaže u razgovoru za Danas potpredsednik DS-a i ministar odbrane Dragan Šutanovac, odgovarajući na pitanje o mogućim efektima potpisivanja SSP-a na izborni rejting liste Za evropsku Srbiju - Boris Tadić.\nIstraživanja javnog mnjenja pokazuju da neće biti moguće da se formira vlada bez DSS-a i SPS-a. Koja od ove dve stranke je za DS prihvatljiviji partner?\n- Kada bi istraživanja pokazivala konačne rezultate niko od nas ne bi bio u kampanji. Duboko sam ubeđen da će poslednji dani kampanje listi Za evropsku Srbiju - Boris Tadić doneti veći broj glasova. Jasno smo rekli da su svi koji prihvate program koji smo ponudili građanima za nas prihvatljivi za razgovor o budućoj koaliciji. Naravno, uz poštovanje volje birača, odnosno da onaj ko ima najveći broj mandata u parlamentu unutar koalicije odlučuje o mandataru u vladi.\nRekli ste da je DSS prihvatljiva ukoliko se okrene evropskim integracijama. Da li ćete ponuditi Koštunici da potpiše garancije kojima bi se obavezao na tako nešto?\n- Ubeđen sam da za evropsku većinu neće biti potrebni "narodnjaci". Nije nemoguće da se posle osam godina vlasti Koštunica posle ovih izbora povuče s političke scene.\nZašto bi se povlačio kada će prema istraživanjima biti u mogućnosti da bira koaliciju sa DS ili sa SRS?\n- Njihova politika u ovoj kampanji toliko je antievropska i antigrađanska da im podrška dramatično pada. Pre samo godinu dana imali su 17, a sada ni deset odsto. U ovom trenutku jasno je da je DSS bliža koaliciji sa SRS-om i da pakt dva Vojislava datira još iz predsedničkih izbora, kada Koštunica nije podržao Tadića. Podsećam da sam, prilikom predsedničkih izbora, rekao da će ukoliko Koštunica ne podrži Tadića, on i njegova stranka, biti najveći gubitnici. Zabrinjavajuće je što DSS sa SRS pravi srpske liste u Subotici i Novom Pazaru, a u Novom Sadu njihov kandidat za gradonačelnika traži podršku čak i od Nacionalnog stroja. Insistiramo da se na ovim izborima skinu maske i da napokon građani Srbije znaju za koga glasaju, a ne da glasom za Vojislava Koštunicu, svoj glas daju Vojislavu Šešelju. Ubeđen sam da te dve liste neće imati većinu, ma koliko se trudili i da će građani pre svega glasati za sebe, za svoju budućnost.\nS kim će DS formirati vladu?\n- Lista Za evropsku Srbiju s manjinama osvaja većinu. Računamo na najveći deo od 2,3 miliona glasova koje je Tadić osvojio na predsedničkim izborima, na one koji su u malom broju ostali kod kuće i na one koji su tada poverovali da je Tomislav Nikolić za evropske vrednosti, a ne za crnu rupu na evropskom tepihu. Svaki građanin mora da zna da je njegov glas, glas za 126. poslanika za evropsku Srbiju, zato je bitno da u što većem broju izađu na izbore. Samo tako nastavljamo reforme i idemo ka boljem životu, upošljavamo Srbiju, podižemo životni standard... Ako toga ne bude, Srbija će stagnirati, neće ići u pravcu EU, već u pravcu sukoba, izolacije...\nKoliko je za DS SPS prihvatljiv koalicioni partner?\n- Žao mi je što PUPS nije na našoj list, jer je kao stranka koja brine o penzionerima, najbliža vrednostima koje zastupa DS. Jedno je sigurno, prilikom formiranja vlade, nećemo odstupiti ni milimetar od politike koju smo promovisali na ovim izborima. Svako ko je dobronameran i ko želi da prati tu politiku ima mogućnost da s nama razgovara. Trenutno, to nije tema. Predsednik Tadić je i bez podrške DSS-a, SPS-a i LDP-a osvojio 2,3 miliona glasova.\nZašto DS nije izašla u javnost s kandidatom za premijera?\n- Za najkvalitetniju osobu, naši politički protivnici i mediji koji su jasno na toj strani u ovoj kampanji svakodnevno bi ponavljali da je domaći izdajnik i ko zna šta još. Mislim da ne treba da propuštamo kroz blato naše kandidate. Premijer mora da ima jasnu politiku u vladi i jasnu većinu u parlamentu da bi mogao da sprovodi reforme. U suprotnom, ta će pozicija biti veoma teška za bilo koga.\nDa li se i dalje insistira da to bude neko iz DS-a, nestranačka ličnost, dobar biznismen, žena ili osoba s političkim iskustvom?\n- Lično bih voleo da na to mesto dođe žena. Mislim da je Srbija spremna za to. Ubeđen sam da žena napokon mora da dobije jasnu poziciju u našem društvu. Neko ko bi uz predsednika Tadića i na unutrašnjem i na međunarodnom planu mogao da podigne imidž Srbije. Manje je bitno da li će to biti neko iz stranke ili nestranačka ličnost. Ne mislim da bi biznismeni trebalo da vode vladu, jer to nije prirodno.\nDa li biste Vi pristali da budete premijer?\n- Već sam rekao da se neću samokandidovati. Predsednik Tadić će sigurno predložiti dobrog kandidata, koga ću podržati.\nDa li bi Evropa trebalo da sarađuje sa Srbijom ukoliko se formira vlada SRS, DSS i SPS?\n- Mislim da Evropa mora da sarađuje sa Srbijom u svakoj opciji. Ipak, stižu jasne poruke iz same Srbije da naša zemlja u tom slučaju ne bi sarađivala sa Evropom.\nMislite li da ste u kampanji nametnuli vašu priču o EU i dobrobiti građana?\n- Ta tema nije naša želja, već je to životna tema. Ljudi će 11. maja glasati u odnosu na život, a ne u odnosu na knjige, istoriju ili neke daleke stvari. Mi smo jedno svoje predizborno obećanje ispunili i pre izbora - Srbija je potpisala sporazuma sa Evropom. Obećali smo i četiri milijarde evra investicija za četiri godine, a s Fijatom smo već ispunili 700 miliona. Još jednom, pozivam građane da u što većem broju izađu na izbore i potvrde evropski put Srbije.


Uprkos padu dobiti Simens povećao dividendu › Made-in-Germany.rs\nIako je u poslednjem kvartalu „Simensove“ poslovne godine neto dobit kompanije pala za čak 46 procenata, nemački tehnološki div predlaže povećanje dividende za deset centi na 3,80 eura po akciji.\nKompanija je u četvrtom fiskalnom kvartalu uknjižila značajan trošak usled isplate otpremnina i većih poreskih izdataka, što je dovelo do pada neto profita na 681 milion eura sa 1,25 milijardi eura dobiti iz istog perioda prošle godine, dok su prihodi istovremeno povećani za 2 posto na 22,6 milijardi eura.\nIz Simensa poručuju da su ispunjeni finansijski ciljevi zacrtani za upravo završenu fiskalnu godinu i da je predloženo povećanje dividende za deset centi na 3,80 eura po akciji. Najavljen je i novi program otkupa akcija u vrednosti od tri milijarde eura, koji će trajati do 2021. godine, pored već postojećeg programa otkupa akcija u istoj vrednosti, koji je na snazi od 2015. godine.\nNemački tehnološki koncern koji proizvodi vozove, gasne i parne turbine, kao i proizvode iz oblasti automatizacije fabrika, zabeležio je manjak od 301 milion eura, usled troškova isplate otpremnina u svom posrnulom resoru za energiju i gas, prenosi agencija „Asošiejted pres“.\nOd MiG na 10/11/2018 / AKTUELNO / Ostavite komentar


Kartice ''Tri plus'' zaživeće i u Lazarevcu - GEM info\nKartice ”Tri plus” zaživeće i u Lazarevcu\n10. juna 2020. 10. juna 2020. Redakcija 2 Comments bojan sindjelic, Lazarevac, Ponosne kartice\nVlasnici ponosne kartice mogu biti i svi roditelji iz lazarevačke opštine koji imaju troje i više dece od kojih je makar jedno maloletno. Reč je o kartici ”Tri plus” sa kojom mogu da se ostvare mnogobrojne popuste pri kupovini i plaćanju računa.\nInicijativu ”Tri plus” podržalo je svih 17 beogradskih opština ali i 12 gradova i opština širom Srbije. Na konferenciji za medije predsednik GO Lazarevac Bojan Sinđelić pozvao je sve roditelje koji imaju troje i više dece od kojih je makar jedno maloletno da se prijave za kartice.\nGrad Beograd i opština Lazarevac podržali su inicijativu nevladine organizacije ”Pokret za decu 3+” iz Čačka. Na osnovu tog programa obezbeđuju se besplatne kartice za roditelje troje i više dece koji na taj način mogu da ostvaruju popuste u maloprodajnim objektima, sportskim centrima, zoološkom vrtu i svuda gde je moguće da se obezbede takvi popusti. Na taj način je Grad Beograd dao svoj doprinos da se dodatno zaštiti standard ovih porodica.\nProcedura je jednostavna – potpisuje se izjava, nakon čega se besplatno izrađuje kartica na koju imaju pravo svi članovi porodice. U roku od sedam do deset dana ovim roditeljima se dostavlja kartica sa kojom mogu da ostvaruju popuste u mnogim maloprodajnim objektima, kao i prilikom plaćanja računa. Procena je, da jedna porodica godišnje napravi uštedu od 300 do 500 evra prilikom različitih kupovina.\nShare the post "Kartice ”Tri plus” zaživeće i u Lazarevcu"\n← Uskoro nov izgled centra Lazarevca\nAkcija uređenje MZ Prkosava →\n2 komentara na vest “Kartice ”Tri plus” zaživeće i u Lazarevcu”\n5. jula 2020. at 22:30\nAli u kojim marketima\n24. jula 2020. at 17:56


Svetsko prvenstvo u fudbalu 2014 - Kristijano Ronaldo ponovo oduševio svet, evo zbog čega (Foto) - ShowBiz - Svet - Vesti - Svet Plus\n00:35 27. JUN 2014.\nSvetsko prvenstvo u fudbalu 2014 - Luis Suarez izbačen sa Mundijala! (Video)\nPored veoma uspešne fudbalske karijere, Ronaldo je jedan od najhumanijih ljudi u svetu sporta. Nikada se nije hvalio svojim humanitarnim radom, a često je pomagao onima kojima je pomoć bila neophodna. Nakon što je novu frizuru posvetio mališanu koji je operisao tumor na mozgu, Kristijano je otkrio i zašto na telu nema ni jednu tetovažu.\n"Nemam tetovaže jer često doniram krv", rekao je fudbaler koji je ponovo oduševio svet.\nPortugal je večeras eliminisan sa Svetskog prvenstva, a Kristijano Ronaldo je izjavio, kako su dali svoj maksimum i da se kući ne vraćaju pognutih glava.\nSvetsko prvenstvo u fudbalu 2014Svetsko prvenstvo u fudbaluKristijano RonaldoCristiano Ronaldo


Fanimo: Sretan sam, Sarajevo je veliki klub - Sportske.ba\n24 Jula, 2020 18:04\n“Sretan sam i zadovoljan što je došlo i dogovora i što sam sada član FK Sarajevo. Ovo je veliki klub u Bosni i Hercegovini i velika je čast igrati za njega. Jedva čekam da zaigram pred navijačima Sarajeva”, riječi su Fanima.\n“Izuzetno sam zadovoljan što smo uspjeli dogovoriti dolazak Fanima, on je igrač koji je prethodne dvije sezone igrao u ekipi Mladosti, te nije nepoznanica za naše navijače. Nadamo se da će nastaviti sa dobrim partijama i u Bordo dresu”, rekao je Emir Hadžić.\nPoznati prvi polufinalisti Memorijalnog turnira “Podorašac 2020”


Ministarka zaštite životne sredine Irena Vujović potpisala je sa predsednicima opština Priboj, Prijepolje i Nova Varoš ugovore u vrednosti od 70 miliona dinara za sufinansiranje projekata zaštite reke Lim, postavljanjem plutajućih brana i rečnih pregrada koje će služiti za prikupljanje ambalažnog i drugog otpada.\nMinistarka Vujović je navela da ministarstvo, zajedno sa opštinama koje su kandidovale projekte na javnom konkursu, učestvuje u zaštiti reke Lim i primeni preventivnih mera propisanih Zakonom o zaštiti životne sredine, navodi se u saopštenju Ministarstva zaštite životne sredine.\nZa finansiranje tri projekata ministarstvo će izdvojiti 80 odsto potrebnih sredstava, dok će preostalih 20 odsto obezbediti opštine iz svog budžeta.\n“Početkom godine imali smo ekološku katastrofu na Potpećkom jezeru, iz kojeg je uklonjeno više od 10.000 kubika plivajućeg otpada. Da bismo zaštitili Limsko – Drinski rečni tok i sprečili da nam se takve situacije ponavljaju, pokrenuli smo niz aktivnosti, pre svega saradnju sa nadležnim ministarstvima iz Crne Gore i Bosne i Hercegovine, jer otpad dolazi i iz susednih država, a raspisali smo i konkurs za postavljanje plutajućih brana na Limu”, rekla je Vujović.\nMinistarka je navela da je Srbija odgovorno pristupila ovom problemu i podsetila da je formirano zajedničko telo četiri nadležna ministarstva i radna grupa, te da uskoro očekuje i potpisivanje Memoranduma o saradnji sa Crnom Gorom, kojim će se bliže definisati zajedničke aktivnosti u oblasti zaštite životne sredine, među kojima je i rešavanje problema plutajućeg otpada na reci Lim.\nPrema njenim rečima plutajuće brane su jedan od načina da očuvamo reku i doprinesemo u određenoj meri rešavanju problema, a dugoročno rešenje je svakako uklanjanje svih divljih deponija u slivu reke i njenih pritoka, na čijem mapiranju Srbija već radi, što se očekuje i od susednih država.\n“Reke, kao međunarodni ekološki koridori, predstavljaju mostove koji nas povezuju i podsećaju da zaštita životne sredine ne poznaje granice i da naše prirodne resurse smemo isključivo održivo da koristimo. Zdrave reke, zdrava životna sredina je ono od čega zavisi i kvalitet života i budućnost naših građana, a naš zadatak je da ih očuvamo za buduće generacije”, poručila je Vujović.\nMinistarka je podsetila da je u toku sanacija nesanitarne deponije Stanjevine i najavila ove godine izgradnju transfer stanice u Novoj Varoši, kojom će biti rešen problem otpada za Priboj, Prijepolje i Novu Varoš, što će, kako je navela, biti povod da u narednom periodu poseti ove opštine.\nPrevious PRIJEPOLJE: VELIKI BROJ GRAĐANA SE VAKCINISALO POSLEDNJEG RADNOG DANA\nNext PRIJEPOLJE: PARE DAVALI ČAK I OBEZBEĐENJU, DETALJI AFERE NENAMENSKI TROŠENOG NOVCA\nPRIBOJ: PROJ PRIJEMA NOVOZARAŽENIH OD KORONA VIRUSA U KOVID BOLNICI U OPADANJU\n15 sati ago TV5\nPRIJEPOLJE: MUZEJ OBELEŽAVA EVROPSKU NOĆ MUZEJA\nPRIJEPOLJE: SABORNA CRKVA OBELEŽILA SLAVU SVETOG VASILIJA OSTROŠKOG\n1 dan ago TV5\nKategorije Izaberi kategoriju Arilje Bajina Bašta Čajetina Covid Dečije mudrolije Društvo Gradske teme Hronika Jewish Dating Sites visitors Kontakt Kosjerić Kosovo i Metohija Kultura Linije života mylol sites de branchement Nova Varoš Ostalo Politika Poljoprivrda Požega Priboj Prijepolje Projekti Servisne informacije Sport Srbija Užice\nUŽICE: REŠAVANJE PROBLEMA SA KABASTIM OTPADOM\n43 minuta ago TV5\nГ‰galement achopper des citadins aurait obtient Belfort Partie au vu de demoiselle numero\n1 sat ago TV5\nUŽICE: STRATEŠKI PLAN RAZVOJA GRADA ZA PERIOD OD 2021. DO 2028. GODINE\nUŽICE: REKONSTRUKCIJA TOALETA U OŠ “NADA MATIĆ”


SVE SE MOŽE Na vrhu su Srpske lige Istok, a igrači nisu primili platu četiri meseca! - MaxBet Sport\nSolidna poseta na poslednjoj utakmici u Paraćinu (Foto: Printskrin/ Lokalni.rs)\nPomalo apsurdna situacija na srpskoligaškom Istoku. Jedinstvo iz Paraćina jedini je tim koji posle tri kola ima maksimalan skor, a stanje u klubu poslednjih meseci bilo je veoma konfuzno.\nUS OPEN: Kvota kladionice MaxBet na pobedu Bautiste-Aguta protiv Rusuvuorija je 1.53.\nTokom prethodne nedelje predsednik kluba Milivoje Milošaković podneo je usmenu ostavku, trener Vladimir Pantelić je napustio klub, dok su fudbaleri puna četiri meseca bez plate! Doskorašnji sportski direktor kluba, Duško Dukić, potvrdio za RTV Kanal M da igrači već četiri meseca nisu primili platu, a prethodno su u prvom kolu Srpske lige Istok, zbog krize u kojoj se klub nalazi, seli na travu neposredno pred početak utakmice u Knjaževcu, o čemu je MaxBet sport već pisao.\nZbog novonastale situacije igrači su danima, kako prenosi RTV Paraćin, pokušavali su da dođu do predsednika opštine Vladimira Milićevića. Ipak, izgleda da se nazire kraj krize, jer je ovaj klub, kako saznajemo, u međuvremenu dobio novo rukovodstvo.\nZa novog predsednika kluba imenovan je Aleksandar Jovanović, a na mesto sportskog direktora postavljen je Nenad Milošević, potvrđeno je iz tabora zelenih. To je očigledno pozitivno uticalo na igrače Jedinstva koji su proteklog vikenda ostvarili i treći trijumf u tri odigrana kola, pa sa maksimalnim skorom drže čelnu poziciju Srpske lige Istok.\nDojučerašnji sportski direktor potvrdio je da više nije na funkciji i da će se najverovatnije u narednom periodu odmoriti od fudbala.\n– Pojedini me predstavljaju kao nekog ko je sportski kriminalac i ima problema sa zakonom, što nije istina. Čak prema nekim informacijama koje sam dobio od bivšeg predsednika kluba, tako me je okarakterisao predsednik opštine. Došlo je naređenje da ja mogu da budem u klubu ali indirektno, sa strane, a ja ne želim da se krijem jer znam da sam ispravan i koliko sam energije uložio u ovaj klub tako da odlazim čistog obraza – izjavio je za za portal Lokalni.rs Duško Dukić, nekadašnji fudbaler Hajduka iz Kule iz perioda kada je ovaj klub igrao važnu ulogu u elitnom rangu srpskog fudbala.\nPARTIZAN SVE JAČI Krilni napadač iz Holandije u sredu u Humskoj, zna se i pod kojim uslovima (VIDEO)\nIZAZOV Zvezda na 41. mestu UEFA… Pred njom veliki broj bodova koje brani u Ligi Evrope\nTagovi:Duško DukićFK Jedinstvo ParaćinSrpska liga IstokTop3


Zenica: Obilježavanje Svjetskog dana bez duhanskog dima - Portal 072info\nZenica: Obilježavanje Svjetskog dana bez duhanskog dima\nU okviru obilježavanja Svjetskog dana bez duhanskog dima, 31.maja, Institut za zdravlje i sigurnost hrane Zenica u saradnji s Crvenim križom Zeničko-dobojskog kantona organizirao je manifestaciju „Duhan – prijetnja razvoju BiH“ tokom koje su zdravstveni stručnjaci i volonteri Crvenog križa ukazivali na zdravstvene rizike koji su povezani s pušenjem.\nVolonteri Crvenog križa su, na dijelu glavne gradske šetnice, upotrebom šminke i drugih kozmetičkih pomagala oslikali „povrede“ na vratu, u predjelu usana, lica, te na prstima, i na slikovit način prikazati štetne promjene na tijelu nastale kao posljedica konzumiranja duhanskog dima.\n“Institut je čitavim dijelom drugog polugodišta vršio edukaciju školske omladine, kojoj je prisustvovao veliki broj učenika na cijelom Zeničko-dobojskom kantonu. Prikazivali smo video materijale bez predavanja, a nakon toga je bila inicirana interaktivna diskusija s kojom smo željeli ukazati na potrebu smanjenja konzumacije duhanskih proizvoda kao glavnog faktora rizika za nastanak niza bolesti i prijevremenog umiranja”, rekao nam je stručni saradnik za školsku higijenu Instituta Nino Hasanica.\nTokom anketiranja učenika pokazalo se da je osim cigareta veliki problem i korištenje ‘nargile’, a svi rezultati anketa se analiziraju i uskoro će biti pokazani javnosti.\n“Duhan i duhanski proizvodi godišnje ubiju više od sedam miliona ljudi širom svijeta i ogroman novac se troši na liječenje, jer je jedan od glavnih faktora niza bolesti. Pušenje se smatra jednom od najrazvijenih ovisnosti na području Federacije BiH, a jedna od ranijih zvaničnih anketa pokazala je da čak 44 posto građana FBiH su pušači, od čega su čak 13 posto mladi. Zbog toga se mora ukazati građanima na štetne efekte pušenja kao glavnog faktora rizika nastanka niza bolesti i prijevremene smrti”, kazala je za Fenu saradnica za socijalnu medicinu Instituta dr. Elma Kuduzović.\nTokom obilježavanja Svjetskog dana bez duhanskog dima volonteri Crvenog križa Zenice su, osim oslikavanja „promjena“ na tijelu, sugrđanima dijelili i zdravstveno promotivni materijal o štetnosti duhanskih proizvoda.\nPrilika za sve bh. građane koji žele posao u inostranstvu: Holandija traži radnike


Politika\t03.10.2019 13:47\nFinski ministar zapošljavanja Timo Haraka izjavio je danas da će te mere obezbediti da oni koji izgube posao zbog tvrdog Bregzita ne budu iznevereni.\nFinska trenutno predsedava Evropskom unijom, podseća AP.\nMere će omogućiti takvim radnicima finansijsku pomoć iz fonda koji pomaže građanima EU koji izgube posao kao rezultat velikih strukturnih promena u obrascima svetske trgovine, prenosi Tanjug.\n„Solidarnost je osnovna vrednost EU i moramo se pobrinuti da u slučaju velikih ekonomskih poremećaja nikoga ne zaboravimo'', rekao je Haraka.\nEU je saopštila da će bilo kakav predlog britanskog premijera Borisa Džonsona ozbiljno proveriri pre nego što kaže da li je dostojan da bude osnova za buduće razgovore o odlasku Velike Britanije iz EU.\nEvropska komisija je navela u saopštenju da će kada dobije predlog proveriti njegovu objektivnost u smislu poznatih kriterijuma, koji uključuju da li on sprečava postojanje čvrste granice na irskom ostrvu, da li čuva saradnju Republike Irske i Severne Irske i poštuje li pravila EU o trgovini preko granica.\nPredsednik EK Žan-Klod Junker trebalo bi da razgovara sa Džonsonom popodne, a planirani su i tehnički razgovori dve strane.


Jovanović: Čestitam Zvezdi, idem iz Mege - Izazov\nJovanović: Čestitam Zvezdi, idem iz Mege\nRadio-televizija Srbije\t 14. juna 2022. 20:53\nKošarkaši Crvene zvezde ubedljivo su u dvorani "Aleksandar Nikolić" savladali ekipu Mege sa 88:66 u trećoj utakmici polufinalne serije plej-ofa Košarkaške lige Srbije i rezultatom 2-1 plasirali se u finale, a Jovanović im je čestitao posle meča.\n"Čestitiam Zvezdi na pobedi, zasluženo je pobedila i prošla u finale. Sezona je bila jako dugačka i komplikovana. Imali smo udara i povreda i koronavirusa i solidno smo završili sezonu. Svima u klubu želim sve najbolje u nastavku karijere. Naterani smo bili da igramo sa malom rotacijom, Zvezdin roster to zahteva. U ovoj utakmici nismo imali nimalo svežine, a Kalinić je pokazao raskošan kvalitet i stavio nas na razliku koju nismo mogli da stignemo", rekao je Jovanović.\nOn je dodao da su zablude da je Mega tim bez takmičarskih ambicija.\n"Tim je napravljen da igramo sa mladim momcima. Radi se o vrlo kvalitetnim, mladim igračima. Niko im nije rekao da ne moraju da dobijaju utakmice. Ozbiljna je frka na njima da moraju da treniraju i bolje i jače, pa čak i kad je rival Zvezda koju dobiješ u jedan odsto slučajeva".\nJovanović je najavio da se rastaje sa Megom i da će karijeru nastaviti na drugom mestu.\n"Nastaviću karijeru negde drugo. Sutra šetnja pored Dunava sa kučetom, dok njemu ne dosadi. Znam gde sam došao. Tri godine sam bio u Rusiji, pa u Kini i Japanu. Ovaj posao je bio veliki izazov. Veliki broj mladih igrača je prošao i svi su odlazili na viši nivo. Zadovoljan sam jer su momci iz meseca u mesec napredovali i postajali bolji", rekao je Jovanović.\nKošarkas Mege Luka Cerovina istakao je da je njegov tim mnogo energije potrošio u prethodnoj utakmici i da nije imao snage da parira objektivno jačem rivalu.\n"Čestitao bih Zvezdi na zasluženoj pobedi i celokupnoj sezoni. Čestitam i mojim saigračima. Napredovali smo dosta mi mladi igrači u ovoj sezoni. Mnogo smo energije izgubili u prethodnoj utakmici. Hvala treneru Vladi na svemu i još nekim ljudima u klubu koji nas napuštaju", izjavio je Cerovina.